
Little Europe a 
bira victima di 
atraco atrobe 

Mesun modus operandi cu na 201 7 


DESPUES di algun aña e joyeria Little Europe un biaha mas 
ta bira victima di ladronnan. Tabata diahuebs casi den oranan di 
merdia alarma ta wordo bati pa un atraco arma n’e joyeria aki. 
Little Europe ta situa na un di e mallnan den besindario di waf di 
Playa, pues por bisa den bista di turistanan cu ta circula hopi di e 
area ey, pero por bisa practicamente dilanti di Warda di Polis cu 
Minister Andin Bikker a inaugura algun luna atras. Pero danki Dios 
cu no tabatin crucero aden na momento di e sucedido. 

E informacion oficial di Polis ta bisa lo siguiente: “Awe (ayera) 
diahuebs mainta pa mas o menos 11:30 Central di Polis ta wordo 
notifica cu un atraco a tuma lugar n’e joyeria Little Europe. Dos 
hende homber cu cada un cu un arma candela a drenta e lugar y a 
bay cu un cantidad di joyas. Tur dos a papia Spaño. Nan no tabatin 
cara tapa. 

Nan a huy den un Toyota Yaris shinshi. Un rato despues patruya di 
Polis haya e auto Yaris na altura di Aruba Juniors. 

Atraco Team a presenta n’e sitio di e sucedido. Tambe Polis Tecnico 
y Slachtofferhulp. Ken cu sa algo of a wak algo yama tipliin di 
Polis cu ta 11141.” 

Ningun empleado a resulta herido den e atraco y e cantidad di joyas 
no ta conoci su balor. Pero un di e atracadonan mester a resulta 
herida si. Por a nota cu e porta dilanti ta kibra y tin pida hero tira na 
suela. 

Den e auto Yaris a haya mancha di sanger, cu ta indicacion cu un di 
nan mester a haya un bon corta n’e porta, pasobra tiro no a wordo 
gelos ni nada similar. 

Loke ta hala atencion cu anteriormente tabatin un atraco caba 
n’e joyeria aki, esta dia 26 di augustus, 2017. N’e ocasion ey tres 
homber, sin cara tapa, a drenta e joyeria cu arma den man. Nan a 
pluma e joyeria y a huy den un pick-up cu tabata procedente di robo. 
Awor loke ta remarcabel ta cu e atracadonan di e tempo ey, a 
bandona e pick-up den e rooi banda di Aruba Juniors. Pues e mesun 
caminda e atracadonan di diahuebs mainta a laga e auto uza bandona. 
Demasiado casualidad. Kier men mesun modus operandi. 

Te den oranan di atardi no a haya ningun informacion di kende e 
personanan aki por ta. Hecho ta cu esnan envolvi den e atraco na 
2017 ainda ta cera den KIA. 

Segun testigo, e anti-socialnan a logra di cambia di auto y subi un 
Chevrolet Aveo blanco. Batayon di Polis a core rond y parse cu lo a 
haya algo den Venezuelastraat, posiblemente relaciona cu e atraco 
aki. 

Atraco Team a yega e joyeria y mesora a bay n’e empleadonan y 
tambe busca imagen di video di seguridad. 

Pues durante henter dia di ayera Polisnan a busca p’e atracadornan 
aki cu a move den un Chevrolet Aveo color blanco. 

Lider di AVP mr Mike Emcin 


Grafico di Banco Central ta 
ilustra inflacion feroz causa 
dor di Gabinete Wever-Croes 



Inflation 

The consymer price index (CPI) for iune 2019 noted a 4.8 percent increase year-over year (YOY) (Chart 3), 

Chart 3: Inflation Aruba 
(in percent, end of period) 

The main contributors to this rise were the components ^Food and Non Alcoholtc Beverages” and “Communication”. All 
other components noted increases, with the exception ot “Education”, which remained unchanged. Furthermore, by 
exduding the effect of food and energy 2 , the core CPt grew by 3,0 percent (YOY) (Table 2), 



Lider di partido AVP, mr Mike Eman a haci otro revel- 
acion di cifranan cu Gabinete Wever Croes ta ignoran- 
do cu nan mes a causa. Eman ta referi na un inflacion 
grandi cu a tuma lugar na 2018 y 2019, mientras cu na 
2017 no tabatin inflacion. 

Eman ta presenta un grafico di Banco Central mes cu ta 
mustra bon cla cu Gabinete Wever no por keda sconde 
mas cu nan a causa e inflacion cu ta haciendo henter 
Aruba pober. 

“E linea di nos Gobierno 2017 (blau) ta core stabiel 
practicamente sin inflacion. Na 2018 y 2019 nos a haya 
e explosion den inflacion y perdida penoso di costo di 
bida”. 

“Gobierno y esnan cu ta sostene Gobierno y ta creando 
e pobresa aki no ta mustra ningun comprension p’e do- 
lor cu nan ta creando den pueblo. 

Atrobe, no ta Mike Eman ta bisa esaki ni AVP, pero ta 
Oficina Central di Estadistica (CBS) y CBA ta bisando 
kico ta pasando cu e poder di compra di nos ciudada- 
nonan cu n’e momentonan aki ta trancando Aruba su 
economia. 


E inflacion aki ta afectando severamente e poder di 
compra di nos ciudadanonan y poco poco un empobreci- 
mento hopi grave den nos comunidad.” 

E cifranan di CBS ta indica cu e inflacion di Aruba den 
dos aña ta bayendo direccion di dobel cifra. 

Esaki debi n’e impacto di e pakete di medidanan cu a 
wordo introduci na 2018 y 2019. E cifranan aki, Eraan 
ta bisa, ta mustra con alarmante e situacion ta. 

Locual tambe ta hopi bisto t’e diferencia entre 2017 sin 
inflacion y na 2018 y 2019 un inflacion feroz. Hopi di 
nos hendenan ta experiencia un inflacion actualmente 
cu ta core rond di 20% den cuminda y di gastonan y 
transporte. 

Esaki t’e realidad cu nos hendenan ta confrontando y 
esaki ta cifranan cu nos no ta tende e gobernantenan 
ta papia di dje. 

Nan ta tene conferencia di prensa, pero nos no ta tende 
di e cifranan di CBA ni di CBS y e pobresa cu nan ta 
causando,” lider di AVP mr Mike Eman a mustra. 

"ATANIRO" ta demostra cu su talento dicon e ta un LEGEND 

Janiro Eisden 'AtaNiro" ta make it pa pone otro record den Top 40 na Magic FM 



ARUBA su talento local Janiro Eisden ta bira e prome 
artista den historia di Top 40 pa logra 117 siman non 
stop den e conteo semanal Aruba’s Top 40 presenta pa 
Reno Irausquin cu varios tema musical. E artista cu ta- 
bata posee e record aki t’e artista international Daddy 
Yankee. 

Interesante pa remarca cu AtaNiro a subi e cartelera di 
Top 40 for di 22 di july 2017 cu e tema “Faithful” hunto 
cu Zyon, 

Dia 21 di october 2017 Ataniro y Zyon ta subi Top 40 
cu e tema “Palo”, Dia 19 di mei 2018 e tema: “Ora bo 
tabata Dimi” hunto cu Zyon, 26 october 2018 a drenta 
e tema “Vitamina” tambe hunto cu Zyon y dia 29 de- 
cember 2018, AtaNiro ta lansa otro cañonaso cu Chris 
Stricky Zyon yama “Fuerte Pabo” cu a dal fuerte. 

Aña 2019 tambe Ataniro a lansa otro hit titula “Te 
Paden” hunto cu Getamilly kende a causa un locura y 
14 di juni 2019 e tema “Batie cu Logro” cual Ataniro a 
presenta hunto cu Adje a dal bon tambe pa mantene si- 
mannan largo riba Top 40 y keto bay awe 18 di october 
“Batie cu Logro” ta den e top 40... 


Sigur esaki ta un logro pa Ata Niro. Den un entrev- 
ista el a comenta cu e ta sinti’e masha honra di por tin 
e “Top 40 Record” y a comenta pa tur fanatico di su 
musica keda pendiente paso lo tin hopi mas exito na 
caminda. 

Nos mester duna un mencion special tambe na Zyon, un 
hoben tambe cu ta posee un gran talento mirando cu 5 
di e temanan aki su persona tambe tabata parti di dje. 
Sigur e noticia aki ta uno masha grato mes mirando cu 
nos tin talentonan local cu ta produci temanan super 
exitoso. Y AtaNiro tin varios otro temanan tambe cu 
otro artistanan cu a sa di marca posicionan halto den 
Top y ta un figura conoci na Aruba, Curacao, Bonaire, 
St Maarten y Hulanda. 

Di parti produccion team di Top 40 encabesa y presen- 
ta pa Reno Irausquin y tambe Magic FM nos ta manda 
un palabra di Pabien na nos Leyenda cu keto bai ta 
destaca Janiro “AtaNiro” Eisden. 

No lubida tur diabiera di 2or pa 6or bo tin un cita cu 
bo radio magico Magic FM p’asina scucha e temanan 
mas scucha y solicita y tambe haña hopi informacion di 
ShowBizz den Magic’s Top 40. 

Rumannan Klabér 
ta bek for di World 
Taekwondo Presidenfs 
Cup na Las Vegas 



DIALUNA atardi 
e rumannan Klabér 
hunto cu nan coach 
ex Campeon Mundial 
Coach Olimpico Hall 
of Fame Henk Meijer y 
nan psycholoog Henriet 
van der Molen a yega 
for di Las Vegas unda 
cu nan a participa den 
e World Taekwondo 
President’s Cup. 

Henk Meijer a duna 
su banda di medaya 
tocante di e desaroyo 
di Záhyon Klabér na 
Las Vegas y a haci su 
evaluacion pa Záhyon 
Klabér participa den 
un evento G1 e aña 
aki p’asina por duna 
un mihor presentacion 
mirando con Záhyon 
Klabér a bringa. 

E siman aki Záhyon 
Klabér tin cu duna 
cuenta na Henk Meijer 
si e lo participa den e 
Open French, Open 
Croacia of e Belgium 
Festival. 

Tur 3 evento ta net 
den e temporada di 
CP n’e scol di Záhyon 
Klabér y Henk Meijer 
kier pa Záhyon Klabér 
sigui participa den mas 
evento p’asina e gana 
mas experencia p’e por 
ta cla p’e clasificatorio 
Olimpico na luna di 
maart na Costa Rica. 





AWG 


Innovation 
that excites 


NISSAN ÉNTELLIGENT /VlOBILITY 


NOT MADE FOR EVERYONE. 
JUST FOR DRIVING ENTHUSIAST. 
NISSAN VERSA ADVANCE MT. 


Great interior space. BJuetooth® System. Steertng wheel controls. 

1.6 L 4 Cylinder, 5 Speed mahua! transmission. Power steering, Duai 
airbags. Power locks and wirtdows, Remote keyless entry with push start, 
Rear view camera, ABS brake system, Immobilizer, AntMheft alarm, 

16” Alloy wheels. 


568-9793 l NissanAruba 


41,340 


*Price includes all taxes. Price offer based on in stock units. Only limited stock é/. 


Caya Ernesto Petronia 21 T Oranjestad, Aruba 
Tet: +297 528-9 SOO Emait; irtfo@topcar-arubaxom’ 

Awe lo entrega ley di screening 
Ministers na Presidente di 
Parlamento p'e por wordo trata 


UN investigacion di Banco Central a acen- 
tua cu den comunidad ta biba e percepcion 
cu e grado di corupcion bou politiconan ta 
halto. Ademas algun siman pasa nos a wor- 
do confronta cu e di dos caso, investigacion 
Avestruz, di corupcion di Gabinete anterior 
lidera pa Mike Eman. 

Awe Parlamentarionan Edgard Vrolijk 
LL.B y Rocco Tjon MBA ta haci entrega di e 
ley di screening Ministers y Minister Pleni- 
potenciario (landsverordening integriteit 
ministers). 

LANDSVERORDENING 
INTEGRITEIT MINISTERS 

E ley aki ta regla screening di candidatonan 
pa bira Minister. E ta duna un base legal pa 
e.o. e investigacion di seguridad nacional y 
esun di husticia por bay mas profundo. 

Pa ley lo bira posibel cu Formador of Minis- 
ter President por apunta un comision cu por 
haci un investigacion pa wak si un persona 
ta ministeriabel y si un Minister por keda 
den funcion. 

Ademas di esaki e ta bira obligatorio pa ley 
cu un Minister y su famia mester duna un 
relato financiero di tur nan propiedad y bi- 
enes. 

Un investigacion fiscal y un investigacion 
pa constata transaccionnan iregular tambe 
ta forma parti di e screening. 



80 MESTER O/ WASTE BUCKET RESIDENCIAL 
OF COMERCIAL? 


yAft\A 


20 yrd 
Big Bucket 


15 yrd 

Junior Bucket 


lOvrd 




Small 



CASTIGO 

Den e ley a incorpora tambe articulonan den cual ta determina e 
castigo pa un candidato Minister, y su famia cu di un of otro mane- 
ra ta viola e obligacion cu e ley aki ta pone riba nan. Castigonan 
ta varia te cu 4 aña di prison. Mester tuma bon nota cu castigo pa 
actonan coruptivo cu un mandatario comete ya caba ta regla den 
nos leynan di codigo penal. 

MINISTERIABEL OF NO? 

Pa garantisa integridad di gobernacion e ley aki ta nombra e mo- 
tibonan (“uitsluitingsgronden”) pa cual un persona no por wordo 
nombra Minister. 

Personanan por ehempel cu a wordo sentencia pa un crimen of ta 
sospechoso den un investigacion penal, no por bira Minister. 
Parlamentarionan Vrolijk y Tjon ta haya esaki sumamente impor- 
tante pa garantisa integridad di gobernacion y na mes momento pa 
restaura confiansa den politiconan. 

Awe e ley aki ta wordo entrega na tur Parlamentario. Den un re- 
union di Comision Central lo dicidi e ora cuanto tempo cada Par- 
lamentario ta haya pa haci pregunta y despues lo fiha un fecha pa 
trata e ley. Den e simannan nos dilanti Parlamentarionan Vrolijk 
y Tjon lo sigui duna splicacion riba e ley importante aki. 

Como parti di nan accion 

Simar a convoca un reunion awe mainta for di 7.30 te 9 or 

SKOA no ta contento cu e forma di accion aki 



Sindicato di Maestro Arubano (Simar) a 
convoca un reunion cu tur nan miembro y 
no miembro p’awe mainta 7.30 na Simar. 
Unico punto di agenda ta, Indexering. 
Meta ta pa durante reunion aki fiha nan 
posicion pa un posibel accion. 

Manera por corda, despues cu e sindica- 
tonan a uni, nan a reuni cu Minister Xio- 
mara Ruiz Maduro, kende a laga sa cu no 
tin espacio aworaki pa paga indexering. 

E sindicatonan ta demanda un pago di 
3.6% di indexering, pero loke ta moles- 
tia mayoria di nan ta, cu Gobierno no ta 
bin ni sikiera un contra-proposicion pa 
sikiera sinta negocia. Despues di dicho re- 
union cada sindicato a dicidi di bay den 
nan seno, pa fiha nan posicion. 

SADA, a dicidi di hiba Gobierno Corte, ya 
cu nan tin acuerdo firma, y lo demanda pa 
Huez ordena Gobierno pa cumpli. Sindi- 
catonan manera SPA y awor Simar, awor 
lo busca y fiha nan posicion. 

Pa loke ta Simar, e reunion aki lo finalisa 
9 or, esta 90 minuut despues y lo reanuda 
trabao. 


SKOA 

Directiva di SKOA no ta nada contento y den un carta pa tur 
maestro den nan servicio, SKOA ta duna di conoce cu cada 
maestro mester notifica nan ausencia y tambe notifica ora 
nan bolbe. E oranan cu nan ta ausente lo no wordo paga y lo 
no wordo considera como pago di vakantie. 

SKOA ta haya cu e reunion aki di Simar, por a tuma lugar 
pafor di ora di trabao, sin cu tin di perhudica e alumnonan. 
Como tal cada maestro ta keda responsabel pa cu e studian- 
tenan aki. 

Cada maestro ta adverti, “no work, no pay”. 







ARUBK 


Pa mas infonmadan yama 525-7555 of bishita nos websitfi lottoa ruba.com 


mas, 


www.lottoaruba.com 

Aruba elogia durante conferencia internacional OCTA, 

Pa acercamento pro activo encuanto problema di desperdicio 



RECIENTEMENTE Pais Aruba a ricibi invitacion pa participa 
n’e conferencia “Association of the Overseas Countries and Territories 
of the European Union” (OCTA), pa trece strategianan dilanti cu Aru- 
ba ta introduciendo pa combati e problema di polucion y desperdicio 
cual ta un problema mundial. 

E conferencia a tuma lugar riba dianan 16 y 17 di october 2019 na Bru- 
selas, na unda cu diferente pais a bin hunto, pa para keto riba e tema 
menciona, intercambia ideanan, pero tambe papia riba e retonan cu 
tin. 



Aruba a wordo elogia grandemente pa su strategia/pensamento y acer- 
camento pro activo, di tuma accion p’e problema di desperdicio. 

A papia di e fasenan cu tabatin p’e prohibicion di plastic cu uzo singu- 
lar cu a inicia caba desde januari 2017, pero cu aworaki ta preparando 
p’e di dos fase wordo finalisa. 

A papia tambe cu nos hermana islanan, Curacao y Bonaire pa inter- 
cambia strategia pa conhuntamente traha un mihor proposicion pa 
islanan den Caribe cu posicion den Europa por atende cu e retonan 
similar cu ta enfrenta. 

SETAR ta informa cu en conexion 
cu nos mudamento na Teleshop San Nicolas, 
nos ta sera entrante: 

diasabra 19 di october 2019 

Nos ta habri bek na e edificio di SETAR 
San Nicolas completamente renoba entrante: 

diabierna 25 di october 2019 

Nos ta warda’bo! ^ SETAR 


Di e forma aki e paisnan grandi Europeo por 
scucha y ricibi tur e informacion di locual cu e 
retonan di e islanan. 

Algo cu a bin dilanti cual a resalta t’e hecho cu 
accionnan tuma dor di paisnan grandi manera 
na Merca y Europa, tin efecto directo pa pais- 
nan chikito. Esaki tabata un di e temanan 
principal di miembro di Parlamento Europeo, 
Samira Rafaela, kende aworaki ta bay pone su 
mes disponibel pa defende interes di paisnan 
chikito y specialmente Caribense den Union 
Europeo. Asina a cera diferente laso esencial 
pa Aruba por haya hopi mas cubrimento y so- 
bresali riba plataforma internacional. 

Pa resumi, durante e conferencia, Aruba a 
comparti reto y oportunidadnan pa cual Aruba 
a haya hopi elogio p’e trabou cu ta haciendo, 
trabou cu Ministerio tin e confiansa cu lo sigui 
grandemente. 

Importante pa agrega ta cu no obstante reto- 
nan, a confirma cu pais Aruba ta riba bon ca- 
minda pa soluciona e problema di desperdicio y 
tin tur confiansa lo sigui riba bon caminda. 

Sra. Mireille Henriqueza 
gradua di Facultad di Ley 
na Universidad di Aruba 



Awe Corte di Prome Instcmcia 

Lo trata caso di intento di 
homicidio, maltrato severo 
cu arma, traficacion di 
droga y violencia publico 


Horario 

Sospechoso 

Acto Castigabel 

08.30 

D.P. 

P. ta wordo acusa di intento homicidio y maltrato cu arma y 
maltrato severo riba 11 di maart 2019. 

09.30 

P.L.R.B. 

L.H.C. 

D.M.C. 

A.O.G. 

Y.M.A.D. 

R.B. y H.C. y M.C. y O.G. y D. ta wordo acusa di a viola ley di 
droga den e periodo di prome di april 2018 te 23 di maart 2019. 

11.00 

D.S.R. 

J.J.W. 

J.P.E.A. 

R. y W. y A. ta wordo acusa di violencia publico na april 2019. 


DIAHUEBS 17 di 

october 2019 a grad- 
ua di Facultad di Ley 
na Universidad di 
Aruba, sra.Mireille 
Henriquez. 

E1 a gradua defendi- 
endo su tesis titula: 
“Weigerende Ob- 
servandus. 
Weigerende Obser- 
vandus: een probleem 
zonder oplossing?” 

E comision di examen 
a consisti di e sigui- 
ente miembronan: 
Mr. dr. R. Bonneval- 
le-Kok, mr. dr. C.J.M. 
Bollen/i.p.v.prof. mr. 
E.F. Stamhuis y mr. 
M. van Haren. 
Universidad di Aru- 
ba y nos di AWE- 
Mainta ta felicita sra. 
Mireille Henriquez 
cu su logro. 


SIGUI NOS 
KOOYMAN. ARUBA 


O KOOYMAN I 

THERE IS SOMETHING TO DO 


DEALS OF THE WEEK 

j diabierna 18 di oktber t/c diahuebs 24 di oktober 2019, tantervtin den st 


Oferta ta valido di 

• Por vernies na gusto 

RIBA TUR VERF COLOR 

BLANCO 

PA PALO O F METAL 


• InVexterior, resistente na tempo 

* Proteccion UV, excelente cubrimento 

* Color blanco, disponibel na flat, 
semi-gloss & high gloss 

• 1 gal 


74^ 

59 


57 

E mudamento di Departamento di Recherche pa Wayaca 

Ta sigui pero el a tarda un tiki mas cu a spera 


E dos edificionan na Oranjestad cu actualmente Polis t’aden 
a resulta di no ta adecuado y esaki ta algo cu e Gobierno aki a 
hereda di e Gobierno anterior. E edificio unda Departamento 
di Recherche ta, tambe tabata un di nan y constantemente e 
Recherchenan tabata expresa preocupacion. Momento cu awa 
yobe sushi ta bin halto afectando ful e edificio. 

Despues cu Minister di Husticia, mr. Andin Bikker a bay wak 
e edificio hunto cu Sindicato SPA y tuma nota di e situacion y 
a atende esaki cu doño di e edificio, pasobra Gobierno ta huur 
e edificio. 

Sinembargo no a bin solucion y esey a haci cu a busca edificio 
nobo. 

Minister Andin Bikker ta splica cu ora ta muda un Departa- 
mento di Polis manera un Departamento di Recherche, esaki 
ta bin cu su exigencianan. Mester traha espacio pa haci in- 
terogacion, tambe espacio pa detenido diferente seguridad pa 
un detenido si e bay baño e no por huy etc. 

Mester haci varios adaptacion na dje y e doño di e edificio ta 
puntra kende ta bay paga pa tur e cambionan aki y e delibera- 
cionnan aki, ta cay bou Minister di Infrastructura. 

E cambionan a haci cu tin mas tardansa cu a anticipa. E walk- 
out cu Departamento di Recherche a tene siman pasa ta, pa- 
sobra nan no ta mira e movecion pa nan mudansa cu nan kier 
wak. Minister a splica cu mester a pasa den un destaho kende 
t’e contratista y tambe teniendo na cuenta e temporada cu 
contratistanan ta bay cu vakantie, pero cu kier pa nan sigui 
traha y caba cu e construccion. 



Anuncio 


Debi na un reunion, nos ta cera tempran pa 
publico awe diabierna 18 di oktober 2019: 
AZV San Nicolas 14:30 or 

AZV Noord 15:00 or 

Nos disculpa pa e inconveniencia. 

Rumbastraat 21, Oranjestad info@uoazv.aw www.azv.aw 




E trabounan ta tumando lugar y a pone 
un timeline nobo teniendo cuenta cu e 
presion cu Departamento di Recherche 
ta bou di dje, pasobra nan no tin sufici- 
ente lugar pa nan traha. 

Sin generalisa tin biaha tin persona of 
compania ta huur edificio cu Gobierno 
anto nan no ta percura pa mantencion 
optimal. 

Ta tuma contacto cu e doñonan di e edi- 
ficio riba cierto mantencion cu mester 
tuma lugar, pero no ta tur ora ta haya 
contacto. 

Na final di dia t’e Minister responsabel 
ta haya e critica. Momento cu ta huur un 
edificio cu Gobierno, e doño mester ta dil- 
igente pa duna servicio special na man- 
tencion si tur luna e ta haya e huur paga. 
Minister Bikker tin tur comprension y at- 
encion p’e situacion cu Departamento di 
Recherche t’aden, pero lamentablemente 
hopi biaha den Gobierno e aparato no ta 
move mesun liher cu kier. E mudamento 
di Departamento di Recherche pa Waya- 
ca ta sigui, pero el a tarda un tiki mas cu 
a spera. 

Asina mes, Minister Bikker no kier ni 
menciona ki dia e ta spera cu e mudanza 
lo tuma lugar. 

Detenido Dominicano agresivo a huy for 
di Huis van Bewaring na Dakota 




DIARANSON den careda di 6 ‘or di at- 
ardi, alarma a wordo bati na Guarda nos 
Costa (ex Huis van Bewaring) pa motibo cu 
un ilegal a huy. 

Ta trata di un homber di nacionalidad Do- 
minicano, kende cu recientemente a sali for 
di KIA, despues di a caba di sinta su castigo 
y lo ta wardando riba su deportacion. 

Un patruya di Polis a presenta na Guarda 
Nos Costa p’asina haya mas informacion di 
e persona cu a huy. 

Aparentemente e fugitivo di nacionalidad 
Dominicano ta hopi agresivo y Polis a cum- 
insa cu un buskeda. 

Awor cu e prome publicacion na ingles: 

Beniamin Romero a entrega su buki na ATA 

The Coffee Trade In Aruba' 


MANERA ya ta conoci den nos comunidad, Benjamin Romero 
a scirbi un buki tocante historia di comercio di koffie na Aruba 
durante e siglo cu a pasa. E buki: ‘E negoshi di koffie na Aruba’ a 
wordo publica pa prome biaha dia 6 di december 2016. 
Personahenan clave envolvi den e comercio aki tabata entre otro 
Carlos “Cay” Wolter, cu t’esun cu a planta e simia di e negoshi aki 
na Aruba. 

For di añanan 1950, Wolter tabata e pionero di e negoshi di koffie 
for di nos isla pa exportacion cual a desaroya grandemente. 


Hunto cu Wolter a cuminsa Lionel “Nel” Harms, pa cual Wolter a 
sirbi como su mentor comercial cu e arte y trikinan pa cu negosha 
koffie cu e Colombianonan, for di unda e koffie tabata yega Aruba. 
E comercio di koffie na Aruba ta mustra nos e lasonan comercial 
entre Aruba y Colombia cu ya pa hopi tempo tabata existi. 

Un otro figura clave den e negoshi tabata David Cybul, un Colom- 
biano cu a yega Aruba y a converti den un homber importante pa 
cu comercio pa Aruba. 




FCCA 

K lieiiclaili viviemla 


Aplicacion pa subsidio pa huur 2020 

FCCA kier a recorda bo, pa bin aplica pa subsidio pa huur pa aña 2020 

FCCA Eagle 

Belgiestraat 2 

4 November 2019 te cu 29 November 2019 
8:00 AM pa 11:30 AM yl:00PM pa 3:30 PM 

FCCA San Nicolaas 

B.v.d. Veen Zeppenfeldstraat 63 
16 Oktober 2019 te cu 3 December 2019 
8:00 AM pa 11:30 AM y 1:00 PM pa 3:00 PM 

FCCA Sabana Blanco 

Sabana Blanco 66 

16 Oktober 2019 te cu 27 November 2019 
8:00 AM pa 11:30 AM y 1:00 PM pa 3:30 PM 

Pa mas informacion tuma contacto cu e departamento di Incasso na 522-3222 


O ® 0 © 

Sabana Blanco 66 522-FCCA www.fcca.com info(a)fcca.com 

Been v/d Zeppenfeldstraat 63 
Belgiéstraat 2 




E buki interesante aki a haya bon acohida 
na Aruba y na mei e aña aki, Romero a di- 
cidi pa publica un edicion di e buki aki den 
idioma Ingles, p’asina nos bishitantenan 
tambe por conoce e storia aki y e historia di 
Aruba. 

Durante un bishita di cortesia, e autor lo- 
cal Benjamin Romero kende porcierto ta 
un periodista bon conoci na nos isla, a haci 
entrega oficial di un ehemplar di su buki 
titula ‘The Coffee Trade In Aruba ‘ n’e CEO 
di Aruba Tourism Authority (ATA), Ronella 
Tjin Asjoe-Croes. 

Cu e publicacion aki, un diferente angulo 
ta wordo comparti pa cu e historia di nos 
cultura. Un angulo cu sigur A.T.A. lo usa 
p’asina brinda otro bista di Aruba y nos cul- 
tura y historia. 

E prome fase di Bestuurskantoor a keda entrega 

E edificio pa gran parti 
a keda restaura den su 
estado monumental 




“AWE a tuma lugar e entrega di e edificio di Bestuur- 
skantoor cu a wordo restaura como monumento den su 
gloria original. Esaki ta nos legado pa nos futuro gen- 
eracionnan”, tabata palabranan di alegria y satisfac- 
cion expresa pa Prome Minister Evelyn Wever-Croes, 
diarazon atardi. 

Diarazon atardi ultimo a tuma lugar na Bestuurskan- 
toor e entrega di e edificio di Bestuurskantoor den pres- 
encia di Prome Minister, coleganan Minister, Parla- 
mentarionan, representantenan di Monumentenfonds, 
representantenan di DOW y personal di Bestuurskan- 
toor. 

Un di e prome decisionnan di Gabinete Wever-Croes 
na principio di Gobernacion tabata pa restaura e edifi- 
cio di Bestuurskantoor despues cu a realisa e estado di 
decadencia total cu esaki a wordo encontra y a wordo 
afgekeurd pa DOW. 

Bestuurskantoor ta consisti di 4 parti, A,B,C y D. E 
prome fase di trabounan, A,B y C a keda cla y por bisa 


cu e edificio pa gran parti a keda restaura den su es- 
tado monumental. 

E restoracion di e parti D, cu t’e parti cu ta conecta cu e 
edificio di Parlamento, lo continua p’asina esaki tambe 
keda den su estado original mas tanto posibel. 

Prome Minister diarazon atardi den conferencia di 
prensa despues di e ceremonia di entrega, a gradici 
Minister di Infrastructura, Otmar Oduber, kende cu su 
dinamismo a guia e trabounan cu mester a wordo haci 
pa logra cu e edificio a wordo entrega mas liher posibel. 
A gradici tambe Minister di Finansa, Xiomara Ruiz- 
Maduro kende a haci lo posibel p’e proyecto aki a wordo 
realisa y cada Minister cu a pone di nan banda pa corta 
den e presupuesto di nan ministerio y pone e placa pa e 
Proyecto di Restoracion aki. 

Y tambe, Prome Minister a gradici Monumentenfonds 
y DOW cu a percura pa mantene e edificio historico den 
su forma original y haci’e un monumento. 

Parlamentario Marlon Sneek 

Prome Minister ta confirma 
na Premier Rutte cu 
Gobierno anterior a cumpli 

Cu normanan stipula 


DEN un carta dirigi na Presidente di 
Conseho di Minister di Reino, Prome 
Minister Mark Rutte, Evelyn Wev- 
er Croes, Prome Minister di Aruba, 
ta confirma cu for di 2015 durante 
Gabinete Mike Eman II, Aruba a bin 
ta cumpli cu tur normanan palabra 
cu Hulanda. 

Lider di fraccion di AVP, Marlon 
Sneek ta mustra cu un biaha mas 
por ripara e falta di seriedad y e in- 
sistencia di Premier Wever Croes pa 
trata di gaña pueblo di Aruba y Go- 
bierno di Hulanda riba e situacion fi- 
nanciero di Aruba y cu awor e mes ta 
contradeci su mes. 

“Esaki ta mesun Prome Minister cu 
constantemente ta papia di desaster 
financiero, cu a gaña pueblo cu su Go- 
bierno a bin haya un desaster finan- 
ciero, pero awor e mes ta bin dilanti 
y admiti cu cosnan tabata bayendo 
den e bon direccion bou di maneho di 
Gabinete Mike Eman II. 

Riba pagina dos di su carta dirigi dia 
7 di october ultimo, Prome Minister 
Wever Croes ta mustra lo siguiente 
bou di e cabes di: “Nakoming normen 
financieringssaldo: 

Sinds de invoering van LAFT in 2015 
heeft Aruba aan de afgesproken nor- 
men voldaan, met uitzondering 
van de jaren 2017 en 2018. In 2017 
slaagde het vorige kabinet er niet in 
om binnen de geldende norm te bli- 
jven, Daarna kwamen de verkiezin- 
gen en trad het huidige kabinet aan. 
Dit kabinet werd in 2018 toegestaan 
na advies van het CAFT, en gelet op 


de op dat moment heersende slechte 
stand van de overheidsfinancien, om 
af te wijken van de geldende wetteli- 
jke norm in de LAFT, onder di voor- 
waarde dat Aruba onder het tekort 
van 2017 bleef. Hieraan heeft Aruba 
voldaan. Het financieringssaldo over 
het eerste halfjaar van 2019 heeft 
zelfs een surplus 2%.” 

Pues aki por ripara cu claramente 
Prome Minister ta bisa Presidente 
di Conseho di Minister di Reino, cu 
Gobierno di AVP si a cumpli cu nor- 
manan palabra cu Hulanda y tabata 
riba caminda pa loke esaki tambe 
den presupuesto di 2017. 

Sinembargo den su esfuerso grandi 
pa papia e berdad, Evelyn Wever 
Croes no por a sigui mucho, insinu- 
ando cu Gobierno di AVP no a cumpli 
cu e normanan stipula cu presupues- 
to 2017. 

Aki Prome Minister ta bolbe mustra 
cu e no ta capas di papia berdad, e 
no ta sincero cu su mes y e no ta sin- 
cero cu Gobierno di Reino, ya cu ta 
su Gobierno ora cu a tuma mando na 
2017, a introduci cantidad di cambio 
den e presupuesto di 2017 p’asina 
crea e impresion cu no a cumpli cu e 
normanan, lubidando cu e cambion- 
an aki ta su Gobierno mes lo carga e 
consecuencianan di e cambionan aki. 

E norma di -0.5% tabata haalbaar den 
presupuesto di 2017 pero hungando su 
weganan politico sin sentido, Prome 
Minister Wever Croes su Gobierno a 
tira su mes den pia y awe e ta carga e 
consecuencianan di esaki. 



Aki tampoco e ta menciona cu for di 
e tempo ey, Gabinete Wever Croes 
no ta bin ta cumpliendo cu ningun 
norma palabra entre su persona y 
Minister di Finansa Xiomara Ruiz 
Maduro y Gobierno di Reino, camin- 
da na 2018 a firma un protocol cu su 
Gobierno mes a bin ta violando for di 
e momento ey. 

Tur e weganan politico cu e kier 
hunga cu Gabinete anterior, a bin ta 
perhudicando su propio Gobierno y 
henter e pais, caminda despues di a 
sigura pueblo di Aruba cu su Gobier- 
no lo no tuma medida pa atende cu e 
situacion financiero, a suta tur hende 
cu medida, creando un situacion difi- 
cil cu ainda pueblo no sa con pa sali 
di esaki. 

Es mas, e maneho financiero pa cu 
presupuesto 2019 t’asina bruha y sin 
pia ni cabes, cu awor ainda Gabinete 
Wever Croes no por keda cla cu pre- 
supuesto 2020 cual tambe el a sigura 
Hulanda cu esaki lo ta na tempo, ya 
cu su Gobierno no por keda cla cu 
normanan stipula pa cu presupuesto 
2019, caminda tin buraco di miyones 
pa cera ainda. 

E carta aki traha pa Prome Minister 
Wever Wever Croes y manda pa Pre- 
mier Rutte di Hulanda, ta bolbe mus- 
tra loke ya henter pueblo sa caba, 
esta cu Prome Minister tin problema 
serio pa papia e berdad y carga su re- 
sponsabilidad manera cu mester ta y 
e tin cu stop di busca excusa pa su 
propio fracaso, su propio mal maneho 
di finansa publico, lider di fraccion 
Marlon Sneek a declara. 

Booshi Wever: 

Atrobe tin un "Uitstel van Executie", mientras cu no ta trahando 
na "Afstel van Executie" pa loke ta trata "aanwijzing" 



RELACIONA cu e supuesto “aanwijzing” 
cu e siman aki lo tabata na caminda, e 
“uitstel” di un luna e biaha aki parce di a crea 
reaccionnan mixto aki na Aruba, incluso 
den seno di e fanaticonan di coalicion 
POREDmep. 

Di un banda nos ta sinti cu tin cierto euforia, 
mientras cu di otro banda tin gritonan 
cu ta varia di “subi caya”, “accion”, 
“demostracion” y te hasta di esnan cu a 
cuminsa realisa cu no tin mucho mas pa haci 
y cu ta bisa “laga e KB bin numa” y ban deal 
cu ne y considera cu esaki ta un KB cu a 
bin p’e desaster causa pa Mike Eman y su 
gang di Alibaba, cu pa UPP ta inclui Otmar 
Oduber tambe, segun Booshi Wever. 

Hunto cu henter e modus operandi aki di 
Gobierno Hulandes, por medio di Secretario 
di Estado Raymond Knops y CAft, nos ta 
haya e presion ta wordo aumenta mas riba 
Aruba cada bes “uitstel” y ta wordo secunda 
pa Parlamentarionan Hulandes manera 
Bosman (VVD) y van Dam (CDA). 

E prome kier menasa cu Hulanda ta sali for 
di e Statuut y e di dos ta menasa pa pone 
husticia Arubano bou curatela Hulandes. Na 
ambos nos lo kier bisa hopi cla” “Ga Elders 
Plukken”. 

E derecho inalienabel di autodeterminacion 
di cada pueblo ta ancla den varios resolucion 
di Nacionnan Uni! Esaki ta un derecho 
EXCLUSIVO di un colonia, cu paisnan 
colonisador NO POR MISHI cune. Ni 
cuanto André Bosman c.s. purba bin spanta 
balente! 


Ta hustamente esaki Hulanda tambe a 
concorda despues di Dos Guera Mundial, pa 
evita cu e tin di raporta na Nacionnan Uni 
anualmente. T’e pueblo ARUBANO so por 
dicidi ki dia ta bandona Reino. 

Pero, ora nos kier haci uzo di e derecho 
aki, nos mester ta consciente si cu nos tin 
OBLIGACION tambe, esta e.o. GOBERNA 
DRECHI. Nos mester mustra mundo henter 
cu nos ta MERECEDOR di ta un pais 
SOBERANO! 

Esaki UPP a bin ta bisa caba desde su 
lantamento. Nos a adverti desde 2014 caba, 
cu si nos mes no ta sera un frente Arubiano pa 
enfrenta Hulanda nos lo wordo re-colonisa. 
Esaki dor di nos mesun culpa, pasobra den 
situacionnan asina, nos ta prefera di goza di 
e fracaso di otro. 

Asina na 2015, prome cu CAft a bini, 
nos a mustra cu tur loke nos Gobiemo a 
bin ta pasando aden ta debi na nos mesun 
actuacionnan. 

Nos a mustra con e tempo prome cu 2009, AVP 
y Mike Eman tabata “heul” cu enemigonan 
Hulandes, manera un Brinkhorst (D66) cu 
tabata propaga cambio di Statuut di Reino. 

Despues nos por a wak un Eveline Wever- 
Croes kende, enbes di a percura pa crea un 
frente aki na Aruba, a scoge pa core hiba un 
raport Hulanda cu yama “Feestvierend ten 
onder gaan”. 

Mientras nos tur a bay campaña 2017 
primintiendo un gobernacion drechi, pa nos 
mes mes y p’e Hulandesnan stop di mete cu 
nos, parce cu nos no kier haci esaki realmente 
y asina nos mes ta percura pa nan keda mete 
cu nos. 

Mescos cu ta culpa Hulanda aworaki di kier 
impone, nos mester ta consciente tambe 
di ta kendenan t’e culpabelnan di esaki y 
kendenan a permiti esaki. 

Y mas ainda, kico realmente a wordo haci pa 
por lo menos mitiga e situacion aki? Pa baha 
e debe? Pa baha e presion Hulandes aki? A 
stop di tuma hende den servicio? No! 

Apara mal gobernacion? No! E debe a baha? 


No! Djis sigui tira culpa nos no ta logra nada. 
Bira independiente lo cambia e situacion pa 
nos? No! Pasobra e situacion lo bira pio cu e 
mannan di e politiconan full los. 

UPP a presenta for di 2014 caba, tempo cu 
Mike Eman, lider di Otmar Oduber, a bay 
den su famoso welga di hamber, como unico 
partido politico cu tabatin sentimentonan 
mixto p’e hecho cu Hulanda a “grijp in” 
den asuntonan netamente interno di Aruba, 
pa crea un frente, un pacto nacional p’asina 
hunto cu partidonan politico y tur gremio 
nos mustra Hulanda cu nos mes ta “ruim op” 
nos mes un “boel”!! 

E tristeza di mas grandi ta cu awe, esun 
cu e tempo ey tabata di “hubilo”, pasobra 
Hulanda a “grijp in”, ta pasando tambe dor 
di e dolor aki awor! 

Nos ta kere, cu e idea di un COMPROMISO 
NACIONAL, cu UPP a lanza na 2014 y a 
purba pa bini cune, p’asina crea e confianza 
cerca nos pueblo cu como gremio politico 
nos ta cla pa realisa e cambio y pa mustra 
Hulanda cu nos ta dispuesto pa “take care” 
di e caso cu Mike Eman a hinca Aruba aden, 
ta un opcion valido ainda. 

Apesar cu “the clocking is ticking even 
harder” cu 4 pa 5 aña pasa. Tanten cu ta keda 
wak e “jugo politico” cu por saca for di e 
situacionnan aki y scoge pa un acercamento 
indivualista y egoista, nos lo sigui sinti e 
rosea cayente di e politiconan Hulandes den 
Tweede Kamer y di Gobiemo Hulandes. E 
alargamento di un situacion asina, ta haci 
tambe cu nos pais ta keda ingobernable. 

Mientras cu no ta realisa cu mester tuma 
pasonan pa drecha gobernacion, baha gasto 
etc., nos lo sigui haya sindicatonan cu lo 
sigui exigi tur sorto di cos, pasobra nan no 
ta convenci cu Gobierno ta seriamente bezig 
ta drechando e situacion. Ta duel nos bisa, 
cu cambio di Gobierno, pueblo ainda no a 
mira cu tin mucho cambio. Gobernando nos 
pais drechi, nos por bisa André Bosman y tur 
esnan cu kier hunga neo-colonialista cu “voz 
en cuello”: “GA ELDERS PLUKKEN”, 
Booshi Wever a conclui. 







Diabierna, 18 October 2019 


AWEMainta 


17 


Participantenan di e prome curso di tecnica di 
uzo di calki a ricibi nan certificado 

1 6 di oktober 201 9 


NA final di september Stichting Monumenten- 
fonds Aruba (SMFA) hunto cu Stichting Rancho y 
Parvenir Heritage Restoration and Maintenance 
Company Ltd. di Trinidad and Tobago a organisa e 
curso ‘ Basic Level Traditional Masonry Course’. 

E curso a consisti di un parti teoretico y un parti prac- 
tico. Pa locual ta e curso teoretico , a conta cu presen- 
tacion di Minister di Cultura, Xiomara Ruiz Maduro, 
directora di Monumentenbureau, Yvonne Webb-Kock, 
Raymundo Dijkhof di Museo Arkeologico , Justin 
Charles, director di Parvenir y Anne Witsenburg cu ta 
e directora di SMFA. 

E curso practico tabata bou di direccion di Jus- 
tin Charles, director di Parvenir, cu tin un exper- 
ticio amplio den proyectonan di restauracion den 
e area di Caribe. Un total di 17 participante a siña 
tocante e tecnica di uzo di calki pa asina por res- 
taura y mantene edificio y obhetonan monumental. 
Na final di e curso Minister di enseñansa a haci e en- 
trega di e certificado di Enseñansa pa Empleo na e 
participantenan. 

E meta principal tabata pa crea e experticio local pa 
asina e personanan aki por traha tambe den futuro 
riba proyectonan di mantencion y restauracion di 
monumentonan pa cual mester haci uzo di calki. 

Cu e curso tambe a duna inicio na e proyecto di res- 
tauracion di e forno di Kalki. Actualmente Parvenir 
ta sigui cu e restauracion cual lo tin un duracion di 
aproximadamente cuater siman mas. Tambe ta conta 
cu cooperacion di Parke Nacional Arikok pa medio di 
nan rangersnan cu a completa e curso, nan lo sigui 
traha hunto cu Parvenir pa asina completa e restau- 
racion. 

SMFA kier gradici tur e instancianan cu a contribui 
pa asina por a logra e curso di Basic Level Tradional 
Masonry Course y e proyecto di restauracion di e Forno 



di Kalki den Rancho; Aruba Bank, VNO, Unoca, Prins 
Bernhard Cultuurfonds Caribbean, Parvenir Heri- 
tage restoration and Maintenance Company, Sticht- 
ing Rancho, Museo Arkeologico, Monumentenbureau, 
Ministerio di Cultura, Enseñansa pa Empleo, Parke 
Nacional Arikok, Fast Delivery Services, U.T.L.T., 
Van Kessel Havenbouw N.V.. 

Ora bo ta den fila paga tino: 

Pabo no hayabo den sorto di 
dalmento manera esaki 



DIARANSON atardi den careda di 6’or 
a sosode un dalmento pazuid di rotonde di 
Tanki Flip, ora un auto a dal tras di un otro. 
Segun nos a compronde, e auto Ford Edge 
no a regula su velocidad y ta dal patras di 
un Mazda pick up su dilanti. 

Door di e impacto, un dama den e Mazda a 
resulta herida, pues e tabata keha di basta 
dolor na su nek. 

Ambulance a presenta unda cu Paramedi- 
conan a opta pa transporta e dama pa Hos- 
pital. Polis y compania di seguro tambe ta- 
bata presente. 

Atrabes di e facebook page "Aruba Airport" por a sigui e 

Preme 'Aviation Cake Baking Compet tion" 

ARUBA Airport Authority N.V. (AAA) cu ayudo di EPI Sec- 
tor Hospitalidad y Turismo a organisa e prome “Aviation Cake 
Baking Competition” cu a tuma lugar Diadomingo 13 di Octo- 
ber, 2019. 

Un total di 10 team consistiendo di 2 studiante di EPI cada 
un, a competi y forma parti di un “Aviation Cake Bake-off ’ pa 
bira e team ganador di un set di ekipo di cushina completa- 
mente nobo. 

E prome parti di e competencia a tuma lugar Diasabra 12 di 
October ora cu cada team tabatin maximo 2 ora pa asina tra- 
ha nan bolonan pa e competencia oficial cu a tuma lugar e 
siguiente dia. Riba e pagina di Facebook di Aeropuerto tur fa- 
natico por a sigui e competencia cu a wordo transmiti en bibo 
for di 10’or di mainta, te cu e culminación di e competencia cu 
tabata 8’or di anochi. 

Diadomingo e 10 teamnan a wordo oficialmente introduci y 
cada un a wordo asigna na nan “station” den e cushina di EPI 
H&T pa asina start e competencia pa 10’or di mainta. E team- 
nan a ricibi 5 ora pa corta y forma nan bolo y prepara y crea 
nan decoracionnan. Pa exactamente 3’or di atardi e tempo pa 
decora a caba y tur bolo a wordo transporta pa Aeropuerto di 
Aruba su US Check-in Building unda e competencia principal 
a tuma lugar. 

Durante e transmision en bibo via e Facebook page “Aruba 
Airport” cada team tabatin 2 minuut pa presenta nan bolo na 
e huradonan cu tabata consisti di profesionalnan den e mundo 
baking y tambe personanan di e industria di aviacion y tur- 
ismo. Tur hurado a purba e bolonan y tambe duna nan pun- 
tuahe pa e creatividad, apariencia general di e bolo, textura y 
e sabor mes. 

Na final di e competencia, e top 3 teamnan a wordo yama di- 
lanti pa despues anuncia e team ganador. E Bronze Whisk 
Winner (3er lugar) a bai pa Jahrmael & Requelle de Weever, 

Team Champions. E Silver Whisk Winner (2do lugar) a bai 
pa Aneudy Liriano & Garrick Tromp, Team Dushi Gateway y 
e Gold Whisk Winner (ler lugar) a bai pa Mariel Willems & 

Michelle Fitz Verploegh, Team Pixies. 

AAA ta felicita tur 20 studiante cu a participa na e prome 
“Aviation Cake Baking Competition” y kier a duna un pal- 
abra di gradicimiento na e team dinamico di EPI Sector Hos- 
pitalidad y Turismo y tur e voluntarionan cu a yuda durante 
e etapa di preparacion y 2 dianan di e competencia pa asina 
haci e evento exitoso. 

DIARANSON ano- 
chi a sosode un dal- 
mento n’e salida di 
bus patras di Royal 
Plaza. No tabata tra- 
ta di nada serio of cu 
hopi daño material. 

E autonan envolvi ta 
un Toyota SUV y un 
Isuzu pick up. Pa un 
of otro motibo chauf- 
feur di e Toyota no a 
regula su velocidad y 
ta mishi cu e pick up. 

Polis di Trafico a acu- 
di n’e sitio di dalmen- 
to, pa wak si papel- 
nan ta na ordo. Den 
e caso aki chauffeur 
di e Toyota no por a 
mustra e agente doc- 
umentonan valido di 
e auto. 

Esaki tabata motibo 
cu Polis di Trafico a 
solicita pa un take- 
lwagen pa bay cu e 
auto. 

Ora e doño presenta 
cu tur papel di e auto, 
e por haya esaki bek. 

Haya e capa di super heroe; Bira Maestro! 


HACI un diferencia den bida di 
otro. Scoge p’e profesion di maes- 
tro. Maestro tin e papel importante 
pa forma tur otro profesion cu tin. 
Aña pa aña, e interes pa studia na 
IPA ta birando mas grandi. Studi- 
ante Sergio Winterdal ta conta su 
motivacion pa studia na IPA. 

“IPA, un scol cu ta brinda oportu- 
nidad na hoben y adulto pa reali- 
sa nan soño. Sea bo kier bira, por 
ehempel, un maestro di enseñansa 
primario of docente di enseñansa 
secundario, tur esaki ta posibel na 
IPA. 



Aki bo ta haya tur habilidad y co- 
nocemento pa forma bo den un 
maestro capacita, p’asina bo por 
transmiti e conocemento aki y yuda 
educa nos futuro generacion. 

Na IPA mi ta siñando hopi cos, en- 
tre nan, e habilidad pa anticipa si- 
tuacion y busca solucion creativo. 
Actualmente, un maestro di scol 
na Aruba no tin un tarea facil. Nos 
tur sa cu e alumnonan di awendia 
t’esun di e era nobo. Kiermen, un 
maestro mester ta, no un, pero diez 
stap dilanti di e conocemento di su 
alumno. 

E maestro mester ta na altura 
tanto di e mundo sensorial (bele- 
vingswereld) di alumno como di 
loke ta pasando rond mundo. Esaki 
t’e motibo cu mi a bin IPA, pa na fi- 
nal mi haya mi capa di super heroe 
y yuda educa nos muchanan. Join 
IPA awe!” 

IPA ta invita tur studiante di 
HAVO, VWO, y MBO nivel 4 y tur 


otro persona interesa pa cuminsa 
un estudio pa maestro, pa asisti na 
su Dia Publico. Durante e Dia Pu- 
blico, IPA lo duna un bista general 
di e estudio di Maestro pa Ense- 
ñansa Primario. 

Esaki lo tuma luga den forma di un 
tour na unda bo lo ricibi informa- 
cion general di e estudio y bishita 
diferente area di formacion p’asina 
bo haya un bista completo di kico 
e estudio ta encera. Ademas, lo tin 
oportunidad pa combersa cu nos 
studiantenan actual. Di e manera 
aki, bo por scucha entre otro for 
di nan con e transicion di scol se- 
cundario pa IPA a bay, con nan ta 
experiencia nan estudio na IPA y 
sigur haya bon tips con pa studia 
na IPA exitosamente. 

En corto, bo lo experiencia e am- 
biente estudiantil! Naturalmente 
lo tin oportunidad pa inscribi como 
studiante. Pa por haci esaki mester 
trece e papel di Registro Civil (pa- 
pel di AWG 5) y paga un suma di 


AWG 75,- p’asina cubri e gastonan 
di inscripcion. Si bo a gradua caba, 
lo mester trece copia di bo diploma 
di sea HAVO, VWO of MBO nivel 
4. Tene cuenta cu pa aña academi- 
co 2020 — 2021, e estudio pa maes- 
tro di enseñansa primario t’e unico 
estudio cu IPA lo ofrece. 

Tambe lo tin un ‘Food & Bake 
Sale’ organisa pa nos propio studi- 
antenan di aña 3. E benta aki tin 
como meta pa recauda fondo p’e 
studiantenan, cu pronto lo biaha 
pa exterior. Asina nan lo por cum- 
pli cu nan pasantia internacional 
cu ta un parti esencial di e curiculo 
di IPA. 

Di e manera aki, IPA ta brinda 
henter Aruba un dia special di 
orientacion, yen di informacion y 
actividad. 

Pa mas informacion por tuma con- 
tacto cu Studenten Services na 
524-3100 of por bishita nos pagi- 
na di facebook ‘Instituto Pedago- 
gico Arubano’ of nos website www. 
ipaaruba.com . 

Fabiana Colmenares Rangel hunto cu John Freddy Montoya 

Art Fashion 2019 lo ta Breaking 
The Silence dia 20 di november 


DESPUES di un exitoso explosion di Arte y Moda na 2018, 
Speal Up, Art Fashion ta bolbe, e biaha aki pa concentisia 
tur esnan presente pa Break The Silence. 

Un show di moda, cu no ta un showmas bien un formacion 
di talentonan pa trese e awareness, e problema di forma 
dramatico y artistico y asina laga tur papia, pensa y actua 
riba e temanan treci. 

A picture tells a thousand words so why cannot we walk 
the stage, strike the pose, sing and dance, show we care, 
and make each picture count. 

Art Fashion 2019 lo enfoca riba e colaboracion entre e foto- 
grafo Internacional di Doral Florida Flor Mayoral, cu ta 
biaha rond di mundo pa captura e persona, e caricatura, 
e situacion, e vivimento den cada cuidad, na cada lugar y 
a base di esaki ensancha e problema y empuha masa pa 
papia di e situacion. 

Art Fashion den e ultimo añanan ta traha a base di prob- 
lemanan den Sociedad y hunto cu artista den un forma 
original, artistico y singular ta laga esnan presente mira 
su manera di enfoca riba situacion. 

E aña aki a aserca Fabiana Colmenares, specialisa den 
Fashion Merchandising na Madrid, y estelista internacio- 
nal di entre otro Chino & Nacho, Ritmo, Jeon, Dj Andrea 
Ferratti, Dj Nani, Dj Chucky pa hunto cu John Freddy 
Montoya revoluciona e idea Breaking The Silence di un 
manera fabuloso cu ya caba ta hayando cobertura inter- 
nacional. 

Entre otro p’e anochi aki, pa Aruba lo desfila, Gigliola Go- 
mez cu su tema Freedom of Speech. 

Gionina Engelhard lo elabora di un manera excepcional e 
problematica mundial di Child Abuse. 

Marlon Maduro den un forma super artistico ta trese e 
tema Mental Awareness. 

Victoria Secret lo enfoca riba Body Shaming! 

For di Colombia, e artista Erica Moran ta elabora riba e 
tema di Discover your Colours cu ta basa riba e tema di 
Menopause. 

Colombia ta grandi den e trabao di Camila Terra cu su ob- 
ranan di tasnan artistico y di un manera singular ta trese 
Cultural Awareness. 

Tambe for di Venezuela Maria Gonzalez di forma dramati- 
co ta pone e enfoque riba LGBT Rightsl. 



Corsou lo ta representa p’e combinacion di artistanan 
Giovanni Abath y Clayten Mojen. 


Art Fashion lo sera cu un sorpresa masha grandi na unda 
Aruba en su totalidad lo yama Bon Bini na un era nobo 
den Fashion y tambe lo inicia cu e apertura oficial di Aru- 
ba Art Fair cu ta november 22, 23, 24, 2019. 

Keda pendiente pa mas di Art Fashion y na tur modelo cu 
ya a yega di participa inscribi pa participa den e casting 
for all models cu lo ta un show riba sum es den cayanan di 
O’stad dilanti di nos cas comercial Penha. 

Exitoso "Walk for the Cure" a tuma lugar na San Nicolas 


STICHTING BOB Aruba kier gradici tur partici- 
pante di e “Walk for the Cure” cu a tuma lugar den e 
ruta di Anker na San Nicolas diasabra 12 di october 
cu a cuminsa pa 7or di anochi y a termina pa 9or di 
anochi. 

E caminata aki a luci cu tur particpante den nan shirt 
ros uniforma asina aportando y treciendo concientis- 
acion riba tema di cancer di pecho. 

Stichting BOB Aruba a motiva comunidad pa pasa un 
tempo agradabel den famia y na mes momento disfru- 
tando di e naturalesa cu Aruba tin di brinda nos y mas 
ainda sacado potret na Anker como recuerdo. 

Nos por bisa cu e caminata tabata sumamente exitoso 
y kier gradici un y tur cu a forma parti di e caminata. 

Ta gradici CIBC FirstCaribbean International Bank 
pa organisa e caminata aki. Uni den e mesun meta- 
nan: Consientisa e comunidad di e importancia di par- 
ticipa n’e programa di screening di pecho cada 2 aña 
cerca Stichting BOB Aruba. 

E screenings-program aki ta yuda detecta iregulari- 
dadnan den pecho mas tempran posibel. Un mamo- 
gram na tempo por salba bo bida. 

Na mes momento organisando e caminata aki pa por 
recauda fondo. Fondonan cu ta sumamente necesario 
pa Stichting BOB Aruba por keda duna e hendenan 
muher di Aruba, entre 45 aña cu 75 aña di edad- e mi- 
hor servicio possibel, pa traha mas riba e proyectonan 
di awareness y p’e mantenemento di nos machinan. 

Stichting BOB Aruba ta hopi contento cu e cooper- 
acion hunto cu CIBC FirstCaribbean International 
Bank, Polis, Rode Kruis, Prensa y tur boluntario. Mas 
cu claro nos ta sumamente contento con tur e partici- 
pantenan a cuida nos medio ambiente manera a wordo 
enfatisa durante henter e temporada di promocion. 

Pa keda informa tocante nos actividadnan please sigi 
nos riba nos Facebookpage: Stichting BOB Aruba. 

Pa mas informacion tocante nos proyectonan, evene- 
mento y servicionan por tambe yama number di tel 
588 1212. 

Nobena na San Hudas Tadeo ta cuminsa diasabra 19 di october 

na Misa La Birgen di Fatima na Dakota 


GRUPO San Hudas Tadeo Dakota ta invita tur devoto pa 
asisti sin falta n’e Nobena na honor di San Hudas Tadeo 
— Santo y Abogado di Asunto di Desesperacion - cual lo 
cuminsa diasabra 19 di october pa 6 or y 15 p.m y asina 
ta sigui tur dia. Cu excepcion di diadomingonan 20 y 27 di 
october riba cual dia e nobena lo cuminsa pa 5 or y 15. 

E nobena lo termina diadomingo 27 di october. Durante e 
nobena lo reza oracionnan y Rosario na San Hudas Tadeo. 

Pues tur deboto na San Hudas Tadeo, y Pueblo di Aruba 
en general ta keda cordialmente invita pa asisti sin falta 
n’e nobena, ya cu Hesus mes ta bisa unda cu tin dos of 
mas reuni den Su nomber, ey E lo ta memey di nan y, nan 
intencionnan, oracionnan lo wordo seguramente scucha. 
Fiesta di San Hudas Tadeo lo wordo celebra dialuna 28 di 
october cu un Santo Sacrificio di Misa pa 7’or di anochi. 
Prome cu e Santo Sacrificio lo resa un Rosario na honor di 
Mama Maria como cu ta luna di october. 

Kier a recorda e pueblo di Aruba cu Santonan ta wordo 
venera y no adora. Y aki nos ta desea di reitera for di Pa- 
labra di Dios for di buki di Revelacion: Revelacion 5, 8: 


“Ora e Lamchi a tuma e rol, e cuatro sernan y e 24 anci- 
anonan a cay abao Su dilanti; cada un tabatin un harpa 
den su man y scalchinan di oro yen di sencia cu ta hole 
dushi; esey ta oracionnan di santonan di Dios”. Comen- 
tario riba esaki ta cu: “Aunke e santonan ta den shelo, nan 
ta resa incansablemente. E oracionnan aki ta alaba Dios, 
pero tambe ta rasonabel pa asumi cu santonan ta inter- 
cede pa nan rumannan na tera, specialmente ora nos ta 
pidi nan yudansa”. 

Pero no lubida cu Señor Hesus t’esun central di nos bida y 
kende nos mester adora, glorifica y dun’E tur honor y glo- 
ria, ya cu E t’esun cu ta atende y scucha San Hudas Tadeo 
su intercesion pa cada un di nos ricibi loke nos ta pidi, pa- 
sobra e Palabra di Dios mes ta bisa: “Pidi lo bo haya, busca 
lo bo encontra, bati y porta lo habri pa boso”, basta cu e ta 
pa cada un di nos su santificacion. 

Nobena di San Hudas Tadeo ya ta cumpli en total 57 aña 
na Parokia di Dakota, e prome 35 añanan bao direccion di 
defunto Tula Pablo y for di 1997 e nobena a sigi bao direc- 
cion di debotonan di San Hudas Tadeo. 


Ingezonden stuk 

Leden vcm de Kerkenraad Oran jestad zien ds Ernst 

Stutterheim als hun allerhoogste 


ER is blijkbaar maar één verklaring voor de zeer toleran- 
te, passieve en onderdanige houding van de leden van de 
Kerkenraad Oranjestad en wel ten aanzien van het zeer 
schunnig functioneren van ds Ernst Stutterheim: zij be- 
schouwen hem, let wel als een “heiland”. 

Een dominee, die continu de Katholieken op grovelijke 
wijze beschimpt, de Protestanten van Arubaanse afkomst 
betuttelt c.q. vernedert moet direct verboden worden 
verder in deze gemeente te “prediken” of beter gezegd: 
“zijn praatjes in omloop brengen”. 

Daar komt nog bij, dat zijn contract inmiddels werd beéin- 
digd, hetwelk bovendien onder geen beding door het be- 
voegd gezag zal worden verlengd, aangezien hij immers 
de pensioengerechtigde leeftijd reeds heeft bereikt. Zoals 
het er nu uitziet staan de volgende leden van de Kerken- 
raad Oranjestad, i.e. de roemrijke heren Eric van Beveren, 
Samuel Dumpfries, Arjan Stormhorst en de “Vestaalse 
Maagden” Gisela de Cuba, Jennifer Ritfeld, Henna Sni- 
jders, Daphne van der Deure and last but not least Dienne 
de Lanoi dus volledig achter de schandelijke uitspraken 


van ds Ernst Stutterheim, zoals “de Kerk van Alto Vista is 
een kitscherige kerkje”, “de seksuele moraal van de gelovi- 
gen sluit slecht aan de gereformeerde opvattingen over het 
huwelijk”, “het hebben van bijvrouwen is voor de mannen 
de gewoonste zaak van de wereld”, “leer de Antillianen fat- 
soen, dan worden ze fatsoenlijke burgers” etc.etc. 

Het is alom bekend, dat ds Ernst Stutterheim in Bonaire 
en Curacao een spoor van ongenoegen (variérend van 
schandelijke uitspraken tot naar men zegt onverklaarbare 
kastekorten) achter zich heeft gelaten. Doch door de tot nu 
toe onbegrijpelijke doofpot-en onderdanigheidscultuur of 
misschien ook wel door het beneveld denkbeeld “quid pro 
quo” van de illustere leden van de Kerkenraad van Oran- 
jestad zal dit euvel ook nimmer bespreekbaar worden. 

Dit is voor de meer dan 300 Arubaanse kerkgangers niet 
langer acceptabel en eisen direct vertrek van de “blikken 
dominee” met zijn groepje trawanten, die feitelijk een 
“schisma” in de Protestantse Gemeente beogen. 

Nu is het welletjes: Weg met deze godgeklaagde schis- 
matici!! 

"Combiná 'nation building' y 'nation branding'" 

Mester fortalecé bo cultura den un mundo di globalisacion 



KRALENDIJK -- Antropólogo Luc Alofs, kende ta 
radicá na Aruba y tabata na Bonaire den cuadro di e 
proyecto di investigacion ‘Travelling Caribbean Heri- 
tage’ (TCH), a declará den entrevista cu nos cu na un 
manera óf otro mester wak con ta fortalecé bo cultura 
den un mundo di globalisacion, turismo, migracion 
etc. y den mesun rosea fortalecé bo identidad, bo ex- 
presionnan cultural. 

“Nos mester bay combiná ‘nation building’ cu ‘nation 
branding’.” Luc Alofs (1960) ta un antropólogo cu gra- 
do di Phd den historia. E ta actualmente profesor asis- 
tente, specialisá den investigacion, asociá na Univer- 
sity of Aruba. 

Na Luc Alofs su manera di mira, antropologia no ta 
nada laf, manera hopi hende lo pensa. Na 1985 Luc 
y su pareha a bay Aruba despues di a caba di studia 
antropologia na Hulanda. E intencion tabata pa bay 
pa algun luna, entretanto ya mas cu 30 aña a pasa y 
Luc ta considera su mes 'Arubiano by choice'. 

EXPERENCIÁ OTRO 

Atrabes di añanan Luc a scirbi vários buki relacioná 
cu historia y cultura di Aruba. “Ora bo no ta ‘Arubiano 
tradicional' y ta bin for di otro pais, den mi caso Hu- 
landa, y ta bira un 'Arubiano by choice', bo ta haña 
mas balor y mas envolvimento cu e hendenan, pero 
tambe idioma y cultura. Na mes momento tambe tin e 
bentaha como 'outsider' di mira e cosnan fo’i otro bril. 


Mi no ta bisa cu e ta mihor, pero si diferente, como bo 
ta experenciá e cosnan otro.” 

Segun Alofs, como cu el a studia henter e materia for 
di un distancia, e ta mira y experenci’é otro. “Un ehém- 
pel: 20 Aña pasá m’a scirbi mi promé buki di sclavitud 
na Aruba. Un tópico cu niun hende no kier a papia 
ariba. Bo mester por comprondé cu e promé reaccio- 
nan tabata: ‘Ta ken e macamba ey ta kere e ta pa bin 
scirbi di sclavitud 

Poco-poco esey a bin cambia y e pueblo a cuminsá mira 
e cosnan otro.” 

BUNITA PROYECTO 

Alofs ta haña e proyecto ‘Traveling Caribbean Heri- 
tage’ uno masha bunita. Pa prome biaha den su bida 
como investigador nan tur ta trahando riba un base di 
igualdad. “Nos tur ta igual. Un ta lider, otro profesor, 
pero na final nos tur ta igual.” 

Via Fuhikubo a haci inventarisacion bou di organ- 
isacionnan cultural riba e islanan, haciendo pregun- 
tanan manera: 'Unda boso ta, kico ta boso partinan 
fuerte, debil, obstáculonan. 

“Na Aruba a resaltá 5 tópico cu ta interesante y impor- 
tante. Un di e problemanan cu a constatá na Aruba, 
pero probablemente tambe na Bonaire, ta loke nos ta 
yama 'nation branding’ y tambe ‘nation building’. 

Na un manera mester wak con ta fortalecé bo cultura 
den un mundo di globalisacion, turismo, migracion 
etc. y den mesun rosea fortalecé bo identidad, bo ex- 
presionnan cultural.” 

Luc Alofs a conklul: “Nos mester bay combiná ‘nation 
building’ cu ‘nation branding’. E punto esencial ta con 
nos ta bay atendé cu e dilema di fortalecé nos mes, pero 
tambe e parti di mercadeo. Pa loke ta futuro, mester 
bay crea un situacion di ‘win-win’, caminda e turista 
ta siña mas di nos historia y di otro banda tambe in- 
vertl.” 

Cu un monumento ta rindi homenahe na Surnan di Roosendaal 


KRALENDIJK - Dentro di poco cu un monumento 
Bonaire ta rindi homenahe na surnan di Roosendaal 
pa yama danki pa nan dedicacion sin llmite riba tere- 
no di enseñansa, cuido di salid y cuido spiritual. 

Dia 18 di óctober ta desvelá e monumento riba rotónde 
Surnan di Roosendaal na Playa. Consientemente Co- 
legio Ehecutivo a scoge p’e fecha ey. 

Dia 18 di óctober 1855 Misa Católico a haña pérmit di 
Gobiérno local p’e promé skol Católico na Bonaire. Na 
luna di januari 1856 e promé surnan a yega riba nos 
isla y e skol a habri. 

Na Bonaire den curso di tempo mas óf ménos 30 mucha 
muher Boneriano a drenta órden di Surnan di Roos- 
endaal. Eleuteria de Palm tabata e promé sur local di 
e órden. E mes y su mama Feliciana di Emerenciana 
tur dos tabata catibo. 

Pastor Basilio a cumpra Eleuteria y hacié liber. Despu- 
es cu el a bira sur, el a cambia su nómber den Sur Ma- 
rie Lucie. 



ZUSTERS VAN BONAIRE PLAYA EN RINCON. 
Schoohustcrs cn ZusEçrs van het HoSpitaaf 


Colegio Ehecutivo a trata na drenta den contacto cu 
famianan di tur sur Boneriano pa invitá nan pa inau- 
guracion di e monumento. Colegio Ehecutivo ta haci 
un yamada na tur famia di sur Boneriano cu ainda no 
a ricibl un invitacion, pa por fabor tuma contacto cu 
Departamento di Comunicacion, telefón 717 5330 ext 
2277 óf manda un mail na communicatie@bonairegov. 
com 


Sospechoso principal di wega di 
number ilegal Bonaire dilanti Hues 


KRALENDIJK - Fundacion Wega di Number 
Bonaire tin pérmit di Gobiérno pa organisá wega di 
number. Nan ta paga impuesto riba ganashi di esaki 
y tambe parti di e ganashi ta bay pa organisacionnan 
carititativo na Bonaire. 

Na fin di 2018 Fundacion Wega di Number Bonaire a 
haci denuncia di wega di number ilegal. 

Na comienso di 2019, KPCN a iniciá un investigacion. 
Na final di e investigacion, 11 persona a keda consid- 
erá como sospechoso. 

Segun Ministerio Publico, e sospechoso principal ta- 
batin un ról crucial den e loterla ilegal aki. E tabata 
busca bendedor, duna printer portátil n’e bendedór- 
nan, tuma e ganashi y manda esaki pa personanan na 


Córsou. P’e motibo aki e sospechoso principal S.T.V. ta 
den Corte pa labamento di placa di ganashi di loterla 
ilegal. 

OM a haci demanda di un castigo di prisón condicional 
di un luna plus un castigo di trabou di 120 ora mas un 
but di $15.000,- p’e sospechoso S.T.V. Tambe a pone 
beslag riba algo mas cu $13.000,- di dje. 

P’e otro 10 sospechosonan cu a bende number ilegal, 
OM a pidi un castigo di trabou y un but cu a wórdo 
calculá di acuerdo cu e beneficionan cu nan a haña 
dor di nan actividadnan ilegal. Banda di esaki, un di 
nan a distanciá su mes di e placa ku el a gana. Corte 
a sentenciá conforme demanda di Ministerio Publico. 

Parlamentario Europeo Samira Rafaela a duna 
delegacion Boneriano un caluroso bon bini 



Europáischi 
Parlaimintn 
jpai Parlame 
ParlamentulEi 


eHT Parlame 
Eupwncu'KÓ Ko 
Parlamentoei 
i Europees Parlei - *' 
[ Evropski parlamt 


KRALENDIJK - BRUSSEL - Despues di e dos 
bishitanan di trabou cu Parlamentario Europeo Sami- 
ra Rafaela a haci e aña aki na Bonaire, no por a keda 
sin honr’é cu un bishita di parti di Bonaire. Durante 
eleccion di luna di mei di e aña aki el a logra haña su- 
ficiente voto personal pa un asiento den Parlamento 
Europeo, esaki danki tambe na votadórnan di Bonaire. 

Nan participacion n’e conferensia di Asociacion di Pais 
y Teritorionan Ultramar di Union Europeo (OCTA) cu 
ta tuma lugar e siman aki na Bruselas, a ofrecé Geza- 
ghebber Edison Rijna y Diputado Elvis Tjin Asjoe un 
oportunidad pa bishitá Samira Rafaela. 

Sra. Rafaela a ricibl nan calurosamente y nan a haña 
un recorido den e edificio sumamente grandi caminda 
751 Parlamentario Europeo tin nan oficina y ta tene 
reunion. 

Samira Rafaela ta traha duro pa logra pone e partinan 


Caribense di Reino riba agénda Europeo y pa mantené 
nan eynan. E1 a invitá su huespednan boneriano pa 
bati na su porta si e por nificá algo pa Bonaire. 

Despues di e bishita na Parlamento Europeo, Diputa- 
do Tjin Asjoe y Gezaghebber Rijna a participá n’e di 
100 reunion tripartite di pais y teritorionan ultramar, 
Comision Europeo y e paisnan cu ta miembro di Union 
Europeo. 

Como ‘territorial authorised officer — oficial teritori- 
al autorisá’ Diputado Elvis Tjin Asjoe a hiba palabra 
na nómber di Entidad Publico Bonaire. E1 a duna un 
splicacion di e concepto di Blue Destination cu tin cu 
converti Bonaire den un comunidad sostenibel den e 
sentido mas ámplio di palabra y cu ta enfoká riba tur 
sector di nos comunidad, for di enseñansa te facilidad- 
nan social. 

Casonan di accidente cu morto den 
trafico pospone te otro aña 


WI LLE MSTAD. Riba rol pa tratamento den corte 
di prome instante tabatin dos caso importante pro- 
grama pa keda trata diaranson, pero ambos a keda 
pospone y hues mr. D. Gruijters a dicidi cu nan lo keda 
trata otro aña. 

Pa cuminsa tabatin esun di e cuidadano Errol Jantje, 
kende ta un cuidadano biba na Hulanda, pero cu a 
hañ’e den un accidente cu tabatin como consecuencia 
fayecemento di cuidadano cu tabata den e vehiculo 
hunto cune. 

Errol Jantje ta acusa di a core auto di forma irespon- 
sabel, hañ’e den un accidente tragico dia 7 di april 
2018 riba Winston Churchillweg, el a resulta riba e 
otro banda di caminda. 

Anteriormente e caso aki tabata pa tratamento caba, 
pero Errol Jantje no tabatin un abogado y awor atrobe 
esey ta e caso. Fiscal mr. Ivo Out a yama atencion pa 
e situacion aki, mustrando cu Errol Jantje mester a 
haci mas esfuerso pa yega na un abogado. 

Abogado senora mr. Lodowica, kende na nomber di 
famia di e victimanan tambe a hiba palabra a yama 
atencion pa e hecho cu pa mama di e victima e dolo ta 



teribel debi cu ainda no por yega finalisa e tratamento 
den corte. 

E señora mama a cuminsa yora sinta na banda. Hues 
mr. D Gruijters a mustra hopi comprencion pa e situa- 
cion di e senora, pero a opserva cu mester duna Errol 
Jantje tempu suficiente pa caba di atende e procedura 
pa yega na un abogado, como tal a programa cu dia 
15 di januari binidero lo continua cu tratamento di e 
caso. Bandonando sala, a sosode c u den pasiyo e se- 
ñora mama a cay abou na suela y mester a haya asis- 
tencia polisnan presente den e edificio di corte. 


Mr. Ornelio Kid Martina 

A wanta e caso di e hoben Elias cu tambe 

a perde su bida den trafico 


WILLEMSTAD. Cuidadano Sabina Walle di 21 aña di 
edad, dia 22 di januari 2019 no a duna preferencia den 
trafico, como tal el a bira causante di un accidente cu ta- 
batin como consecuencia fayesemento di e hoben di fam 
Elias. E accidente aki tabata na e crusada Pater Poeis- 
traat-Andres Belloweg. Famianan di e victima tabata pre- 
sente, pero tambe Sabina Walle cu su abogado mr. Ornelio 
“Kid” Martina. E peticion ta pa scucha varios testigo entre 
cua personanan di fam Djaoen y Henriquez. E cuidadano 
Sabina Walle tabata manehando un pick-up cu no a duna 
preferencia na e motosikletanan cu tabata bini na su man 
drechi, e no a cue brake na tempu tampoco. 


E1 a bay resulta cu su vehiculo meymey di caminda di 
manera cu un di e motorsicletanan a logra pasa net banda 
di e vehiculo, e otro motosikleta sinembargo (Elias) a dal 
den e pick-up. Abogado mr Ornelio ‘Kid’ Martina a expresa 
su deseo pa laga traha un otro raport tecnico di e suseso. 
Durante tratamento breve di e caso hues a haci varios pre- 
gunta cu Sabina Walle no tabatin un contesta riba dje, por 
ehempel e pregunta na cua momento el a cue brake y con 
e vehiculo a resulta presis riba caminda, riba ningun di 
e preguntanan aki señorita Walle no tabatin un contesta 
cla. Pero finalmente a dicidi cu tratamento di e caso lo ta 
dia 15 di januari otro aña. 

Varios caso di hobennan cu a core auto sin rijbewijs 


WILLEMSTAD. Sala di corte diaranson a keda 
comberti den un espacio pa trata caso di hobennan 
menor di edad cu polisnan a gara ta core auto sin ri- 
jbewijs. Esaki tabata e caso cu Mateo Fernandes y El- 
djenmar Becker. 

Den e caso di Jairo Manuela tabata asina cu belasting 
di auto no tabata paga tampoco. 

Haydrick Soleano tabatin cuestion di core sin seguro, 
ademas e periodo keur di e vehiculo y belasting a ca- 
duca. 

Fiscal mr. Ivo Out debidamente a mustra riba e riesgo 
grandi cu e hobennan aki a somete nan mes, pasobra 
den caso di un accidente seguro no ta responde. 

Pio ainda ta e caso si tin cuestion di victimanan cu 
keda gravemente herida y bira hendicep of perde nan 
bida. 

Segun fiscal den e tipo di casonan aki talbes e hoben- 
nan aki lo haya nan cu un carga finansiero inmenso 
cu lo pone un peso enorme riba nan y nan mayornan. 



Pero final di cuenta fiscal a propone trabounan di cas- 
tigo debi cu mayoria di e hobennan aki no tin e placa 
pa paga but. 

Nan a haya castigonan di 40 ora di trabou y un perio- 
do di prueba di 2 aña colga riba nan cabes. Hues mr. 
Gruijters a bay di acuerdo cu e proposicionnan di Min- 
isterio Publico. 


Ex adm ini slrado 
finansiero di CBCS a 
perde caso di retiro 

WILLEMSTAD. E ex gerente finansiero di Banco Central 
di Corsou y Sint Maarten, señora Hazell Jackson a perde 
e caso cu ela entama contra gerencia di Banco pa multiple 
fayo cu ela comete den ehersicio di su funcion. 

Den e veredicto cu corte a dicta recientemente e conclucion 
tabata cu e no a ehecuta ni accepta su responsabilidad 
como alto funcionario den e organisacion y no a bati bel 
riba e pago na funcionarionan cu a haya compensacion pa 
dirigi Girobank despues cu Eric Garcia no tabatey mas. 

E gerente finansiero kende tabata responsabel pa finansas 
interno dje banco a traha na Banco Central for di septem- 
ber 1983 y tabata raporta na e director-scretario pero ta- 
bata tira tur falta pa su fayonan riba presidente dje banco. 
Despues cu a nombra gerente nobo den departamento fi- 
nansiero a cumnisa investiga y durante mayoria parti dje 
periodo cu ela comete e fayonan, presidente Tromp tabata 
ausente cu AO. 

Despues cu e gerencia nobo a cuminsa funciona, a encarge 
cu responsabilidad pe banco na Sint Maarten y a para su 
labornan na Corsou pe no stroba e investigacion. 


E investigacion cu e gerencia nobo a haci tabata riba e ad- 
ministracion finansiero dje banco y e sistema di siguridad. 
Na final dje investigacion e gerencia nobo a manda un car- 
ta pa señora Jackson caminda nan a informe cu nan no tin 
confiansa mas den su persona y a dune retiro cu pago di 4 
luna di salario. 

A reclama cu e no ta asumi su responsabilidad como sup 
director di Asuntonan Opereacional y keto bay ta keda tira 
falta riba ex presidente Tromp. 

Considerando su experencia e gerencia nobo a asumi cu 
ela sigui reglanan interno y fayonan cu tabatin tabata su 
responsabilidad. 

Señora Jackson di su parti a argumenta cu retiro ta un 
medida diciplinario demaciado severo cu e no por soporta. 
Ademas e no a hiba un maneho pa garantisa siguridad 
dje banco y den su administracion falta documentacion to- 
cante gastunan medico. 

Onder het copje bverig’ in de brief van 9 november 2018 
bent u verder gewezen op diverse andere constaderingen 
van de Bank. De Bank volstaat met een verwijzing daar- 
naar. 

Si tabatin cos mes cu a bay robes, nunca ela hala atencion 
di gerencia. 

E señora a contra demanda pa restitui su persona den s 
funcion y cu e retiro ta inhusto. 

Corte a dicta otro y a confirma e retiro. 

Polis ta busca auto 


WILLEMSTAD - Den cuadro di e inves- 
tigacion relaciona pegamento di e edificio 
di oficina di impuesto na candela, polis ta 
haci un yamada na comunidad, pa cualkier 
cuidadano cu por sa unda e pick-up Toyota 
Hilux color cora di fabricacion 2017 numera 
X/88-85 ta, pa meld esaki inmediatamente 
na polis. Alabes polis ta adverti, cu esun cu 
ta sconde e vehiculo aki pa husticia, ta haci 
su mes culpabel na un crimen y por wordo 
detene. Por suministra polis e informacion 
aki na e number 917, 24 ora pa dia comple- 
tamente gratis of 108, caminda bo anonimi- 
dad ta keda garantisa. 



Cu anuncio prematuro 

Vocero di Refineria Isla a comete vupa olimpico!! 


WILLEMSTAD. No ta conoci ta ki por a inspira 
e bosero di Refineria Isla, Balborda, pa lansa un in- 
formacion totalmente eroneo den medionan di prensa 
diaranson pasobra sea e no ta compronde e lenguahe 
huridico of e por a laga un hurista dje refineria nter- 
preta e asunto di beslag. 

Refineria di Corsou cu ta presta servicio na Refineria 
Isla y no ta hayando pago manera debe ser a rectifica 
e informacion engañoso aki directamente. 

Nan a indica cu Refineria di Corsou a pone beslag uni- 
camente riba fondonan di Aqualectra y cu tabata des- 
tina pa pago na Refineria Isla. 

Directiva y gerencia di Refineria di Corsou (RdK) a 
tuma nota di e carta habri cu Refineria Isla a publica 
encuento beslag cu RdK lo a pone riba crudo, producto 
refina, muebilario y inventario. 

RdK ta desmenti categoricamente di e pone un tipo di 
un beslag asinaki. 

RdK a pone beslag unicamente riba fondonan di 
Aqualectra cu ta destina pa pago na Refineria Isla. 
RdK semper a y ta para pa un solucion di e disputa 
entre RdK y Refineria Isla tocante debenan cu tin en- 


tre Refineria Isla y CRU, sin cu esaki ta perhudica 
Refineria Isla su cumplimento cu su obligacion ante 
e.o. su trahadonan y demas creditornan. 

Refineria di Corsou den coperacion cu Gobierno di 
Corsou, todo lo contrario, ta haciendo lo maccimo pa 
netamente garantisa cu Refineria Isla por tin espacio 
pa por cumpli cu su debernan, manera p.e. dor di pidi 
exoneracion riba sancion Mericano di tal forma cu Re- 
fineria Isla por cumpli cu su debernan. 

Refineria di Corsou ta bon conciente di efecto di cual- 
kier tipo di accion manera a keda señala pa Refineria 
Isla. 

Ta pa e motibo aki tambe Refineria di Corsou ta 
lamenta e ponencia incorecto aki publica. 

Refineria di Cosou ta urgi Refineria Isla pa continua 
cu su operacion, cumplimento cu creditornan incluso 
emleadonan mientras partidonan ta yega na acuerdo 
tocante di e disputa na mesa. 

Te na momento cu NOBO a bay prensa nos no por a 
tuma nota di un rectificacion di parti di Balborda riba 
e vupa olimpico cu ela causa poniendo trahadonan di 
Refineria Isla tambe riba un pia robes. 

Activista Baselmans ta denuncia: 

Secretario di Estado Knops 
ta gaña te cu su djentenan ta cay 


WILLEMSTAD. E activista local pa Derechonan 
Humano J.H. Baselmans no a traga e reaccion di Sec- 
retario di Estado drs. Knops riba su denuncianan di 
loke ta sosode den prison SDDK na Corsou. 

Baselmans a manda su denuncianan directamente pa 
organisacionnan internacional pasobra ela nota cu e 
no ta yega masha leu cu su denuncianan serca gobi- 
erno Hulandes y a keda manera e proverbal bos di bu- 
rico cu no ta yega cielo. 

Den su reaccion na e gobernante Hulandes Raymond 
Knops, Baselmans ta constada cu ela proclama poco 
mentira teribel den su contesta riba su denuncianan. 
Primeramente e denuncia no tabata riba migrantenan 
indokmenta Venezolano pero riba e trato na presonan. 
Ela denuncia cu den prison na Corsou tin tortura y 
violacion sexual pero Knops no ta reacciona cu sen- 
tido riba e acusacionnan aki. 

Ademas e activista a constada cu Raymond Knops no 
ta familiar cu e caso di James Murray contra Hulanda 
y nan desicion riba e caso aki dia 26 di april di 2016. 

E tribunal Europeo a consata cu Staduut no ta un doc- 


umento legal sino un palabracion. 

No ta Staduut tin cu garantisa derecho humano den 
Reino pero Hulanda. 

Esey ta ensera cu prison di Corsou tambe ta cay bou di 
responsabilidad di Hulanda, no bou di Staduut. 

P’esey Baselmans lo sigui tene Hulanda responsabel 
pa e condicionnan inhumano, tortura y violacion sex- 
ual di presonan den un instituto penitenciario bou di 
bandera Hulandes. 

Y caminda Knops ta bisa cu Hulanda ta actua huma- 
niario ora nan hinca un miserabel 132.000 Euro den 
reparacion di baraknan den prison. 

Huland mester tin bergwensa di nan ta kere cu nan 
por scapa di nan responsabilidad humanitario pa un 
suma asina pa despues sconde tras di un staduut cu 
no tin ningun balor legal. 

Un Staduut cu Hulanda ta trapa cu tur su patanan. 

E asunto di situacion inhumano y violacion no a keda 
te aki pasobra Baselmans lo sigui denuncia nan serca 
organisacionnan internacional pasobra Hulanda ta 
repsonsabel pa e situacion aki tambe. 


Segun Secretario di Estado Raymond Knops: 

Ne ta tarea di Hulanda pa garantisa 
derecho di Venezelanonan indecumenta 


WILLEMSTAD. Den e carta cu Secretario di Es- 
tado Hulandes Knops a manda pa tres parlamenta- 
rio di Tweede Camer riba nan pregunta cu si gobierno 
di Corsou tin suficiente capasidad y ta competente pa 
cumpli cu necesidad dje migrantenan aki. 

Por cierto cu nan kier sa tambe si abogadonan y Corte 
di Husticia ta competente pa cumpli cu e condicion aki. 


Pa regla un Venezolano indocumenta tin tur alterna- 
tiva legal na su disposicion pa forsa gobierno y e ca- 
dena hudicial pa atende un protesta di nan parti riba 
un desicion di gobierno. 

E procedura ta indica tur e alternativanan aki pero ta 
primeramente responsabilidad di gobierno di Corsou 
pa percura cu ta cumpli cu e reglanan aki. 

Solamente 16 Venezolano a pidi 
proteccion oficial na gobierno 


WILLEMSTAD. Den parlamento Hulandes tin al- 
gun fraccion cu ta duna masha peso na proteccion di 
derecho humano den caso di hendenan cu ta hui di 
nan pais e dictadura cu ta reina manera den e caso di 
Venezuela. 

E relatonan di cuanto Venezolano a drenta nos islan- 
an ilegalmente y a pidi pa legalisa nan stadus ta cono- 
cemento comun. 

Principio dje aña’ki Ministerio di Husticia na Hulanda 
cu ainda tin hopoi di bisa den con Corsou ta maneha 
su asuntonan hudicial, nan a revisa e proceso pa pidi 
proteccion den nos pais. 

Gobierno di Corsou a adapta e procedura pa pidi pro- 
teccion di acuerdo cu e recomendacionnan cu nan a 
haya ‘cant en claar’ di Hulanda. 

A pone e procedura riba bentana informativo pa cumpli 
cu reglanan internacional cu nos mester respeta. 
Autoridadnan local a manda e reglanan nobo pa tur 
abogado y representantenan cu ta atende cu procedu- 


ra di proteccion. 

Ne momentonan aki nan ta tradusiendo e documento 
den otro idioma pasobra e documento original ta na 
idioma Hulandes so. 

Pa mas hende y instancia posibel tuma nota dje pro- 
cedura nobo a reserva placa pa publica e procedura 
nobo. 

Di parti di autoridadnan di Corsou gobierno Hulandes 
a haya informacion cu actualmente tin 16 peticion pa 
proteccion den ratamento. 

Den pasado como 30 Venezolano cu a haci un peticion 
pa haya proteccion a base di tratado di Derecho Hu- 
mano a retira nan peticion. 

Mayoria di nan a retira nan peticion pasobra nan kier 
a usa e procedura aki pa keda den libertad despues cu 
a aresta nan como strañero ilegal na Corsou. 

Ora no a laga nan den libertad mesora, nan tda anula 
nan peticion y ta prefera di retorna Venezuela. 


Maneho di Venezolanonan indocumenta 
ta pone un peso extra riba Corsou 


WILLEMSTAD. Pa cumpli cu reglanan interna- 
sonal di Derecho Humano gobierno Hulandes a traha 
un procedura pa autoridadnan local aplica ora nan ta 
trata cu Venezolanonan cu ta pidi proteccion den nos 
pais. E fenomeno aki ta un reto pa gobiernnan di Aru- 
ba y Corsou pa motibo dje situacion na Venezuela. 
Hulanda ta duna asistencia teknico pa cumpli cu 
derecho di migrantenan 


Venezolano pa haya proteccion di acuerdo cu articulo 
3 di tratado di Derecho Humano Europeo. 

Hulanda ta duna Aruba y Corsou apoyo y asistencia 
pa confronta e retonan cu Venezolanonan indocumen- 
ta ta representa pa motibo dje situacion na Venezuela. 
Hulanda ta organisa curso pa e personal local di Imi- 
gracion y Naturalisacion, Servicio di Entrada y Salida 
y cu personal di Koninklijke Marechaussee. 


Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


www.awemainta.com 4f www.facebook.com/awemainta 583-1400 á 583-1444 


- * - * 

"Señorta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe hañaforsa”. 

Salmo: 23 


A bai sosega den brasa di Papa Dios, 
companjera, ruman, tanta y amiga stima: 

Filomena 
Elisabeth Morel 

mihor conoci como "Mena of Filo” 

*19-11 -1942 1 12-10-2019 



Nomber di su: 

Mayornan: |Hose Secondino Morel y | Hipolita Morel - 
Paesch 

Companjero: Edwin Tromp (Motin) 


Manera un yiu: Shurandy Tromp 
Edwin JuniorTromp y Mireli Werleman 
Soledad Tromp y Sergio 


Rumannan: tMarina y t Francisco Angela - Morel 

tReinato (Dato) y Catrien Morel - Martin 

tTheresita y t Hoze Quant - Morel 

Rosarita y t Edison Wiersma - Morel 

tSecondino Morel 

Francisca y t Jack Hatt - Morel 

tAnna y t Hendrik Calmes - Morel 

Mario Morel 

Anna y Ronnie Cornelie - Morel 
Rafael Morel 

tAlfredo y t Lydia Lambertus - Matos 
tBellogracio Everon 


Subrino(a)nan: Brigida (Poppy) Trinidad - Angela, Elva Angela, 
Vera Angela, Efraim Angela, Raymond Angela, Edwina 
Scholten - Angela, Eldrid Angela, Jacqueline Morel, 

Francisco (Papito) Morel, Michael Quant, Leticia Quant, 

Ruthmila Quant, Susanita (Susy) Wiersma, Rosaline Hatt, 

Vilma Calmes, Victor Calmes, Mario Willems, Raquelita 

Willems, Nathalie Willems, Rosa De Lima Winklaar, Editha 

Lopez - Lambertus y Alfredita Matos 

Swa y Cuñanan: Violanda Tromp y famia, Sofia Tromp y 

famia, Hosé Tromp, Maria y Arturo Gomez y famia, Hipolito 

Tromp y famia, Olga Kelly y famia, Ludwina y Mito Feliciana y 

famia, Fortunata Tromp y famia, Evelyn 

Tromp y famia, Juan y Jacoba Gomez y famia, Nicolina 

Tromp y famia 

Miho amiganan: Madeleine Giron - Kelkboom, Monica 

Navas - Koc, Arelys Delamare 

Primo y primanan, comer y compernan, ihanan, bisiña y 

conocirnan, 


y demas famianan Morel, Paesch, Tromp, Angela, Martin, 
Quant, Wiersma, Hatt, Calmes, Cornelie, Lambertus, Everon, 
Winklaar, Lopez, Matos, Henriquez, Raaz, Ras, Lugo, 

Wernet, Erasmus, Croes, Van lerland, Vrolijk, Gomez, Kelly, 
Feliciana y su ex- coleganan di Dr. Horacio Oduber Hospitaal 
(Kinder Afdeling) y P.O.H.A. y demas famia 

Acto di entierro lo tuma lugar Diabierna 18 Oktober 2019 pa 
4’or di atardi saliendo for di Misa Santa Anna na Noord y 
despues pa Santana Catholico di Noord 
Nos defunto Filomena lo ta reposa for di 2’or pa 4’or atardi 
den Misa Santa Anna na Noord sigi pa respons. 

Oportunidad pa condoleer ta 17 Oktober 2019 di 7’or pa 
9’or di anochi na Aurora Funeral Home. 


Na lugar di flor of krans un donacion na Wilhelmina Kanker 
Fonds lo ta altamente aprecia. Lo tin un box disponibel pa e 
bunita gesto aki. 

Nos ta pidi nos disculpa si den nos tristesa nos por a lubida 
algun persona of famia. 

Despues di entiero no lo ricibi bishita di condolencia na cas. 


h$L 

Sy*> ” 

“Bou di alanan di Dios mi ta sigur” 

Abo ku ta biba bou di amparo di Altisimo, ta hospedá 
den sombra di Dios Omnipotente, bisa Señor: 

“Mi refugio, mi forti, mi Dios, den kende mi ta 
pone mi konfiansa” 

Salmo 91:1-2 

Cu inmenso dolorna nos curason, 
nos ta anuncia cu a bay laga nos inesperadamene 
nos ruman, tanta y tanta grandi: 



Rosa de Lima Dirksz 

*30-08-1941 +14-10-2019 
Na nomber di 

Manera su yui: Antonio Dirksz 

Rumanan:tClara Dirksz-Dirksz y yuinan 
Jacinta Werleman-Dirksz y yuinan 
tEsteban, Dionisa Dirksz y yuinan 
tJuan Apolonio Dirksz 
tFransisco Dirksz y yuinan 
tAgrapina Candida Tromp-Dirksz 
Julio Dirksz y yuinan 
tJuliana Maria Dirksz 
tMarco Eusebio Dirksz 
Apolinario Dirksz y yuinan 

Sobrino y sobrinas, sobre sobrino y sobresobrinanas, 
ihanan, primo y primanan 

Bon bisinja di cas: Sra. Betty y sr. Lucio Werleman 
Amiga di cas: Sonia Dirksz 

Amigo di cas: Pablo Francisco Maduro (Bok) 

Demas famia: Dirksz, Ras, Leonardo, Werleman, 

Vrolijk, Peña, Tromp, Muñoz-Villa, Wernet, Brete, 
Bonilla, Croes, de Leeuw, Prescott, Maduro 

Si den caso den nos tristesa nos por a lubida algun 
persona of famia, nos ta pidi nos mas sincere 
disculpa 

Oportunidad pa condolencia: diabierna 18 di Novem- 
ber 2019 di 7’or pa 9’or di anochi na Shete # 11 

Ta invita pa asisti na acto di entiero cu lo tuma lugar 
diasabra 19 oktober 2019 for di 2’or pa 4’or di atardi 
na Aurora Funeral Home despues pa santana 
Catholiko na St.Cruz 

Nos ta lamenta cu despues di entiero nos no ta ricibi 
bishita di condolencia na cas. 


A$fra 

"putte^uil *?éo*He <£ (Zn&tuztwut 

"Señor ta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo:23 

Cu inmenso dolor na nos curazon nos ta anuncia 
fayecimento inespera di: 

Igma 
Evelina 
Curie 

Mihor conoci como // lma ofComer" 
*27-06-1958-t09-10-2019 

Na nomber di su 
Mama: tPetra Curie-Ras 

Tata: tSamuel Curie 

Yui: Gershwin Curie 

Rumannan: Jesus (Dolfi) Curie 

Samuel (Nando) Curie y yuinan 
Cecilia Curieyyuinan 

Celsa (Elsa) Kock-Curie y casa Gilberto (Tico) Kock y yuinan 
Lourdes Curiey yui 

Raymond (Monchi) Curieyyuinan na Hulanda 
Frederick (Fedie) Curie y casa Sandra Mendoza y yiunan 
Humphrey (Black) Curie y casa Aida Aragon Rios y yiunan 
Melva Curie 

Georgina Curie y yuinan 

Omo- yTantanan: Sr. tJuan Cristobal Curie y casa 

tGregoria Curie-Henriquezy yuinan 

Sra.Vda. Gloria Winterdaal y yuinan 

Sr. Domingo (Miki) Ras y casa Rocio Alzate Restrepo y yiunan 

Sr.Vdo.Thomas Rasyyuinan 

Sr.Vdo. Serapio Ras y yiunan 

Sr. Fransisco (Fan) Ras y yuinan 

Sra.Vda. Reina de Cuba y yuinan 

Sr. Andres (Dichi) Ras y casa Marlene Ras-Lopez y yiunan 

Sobrino(a)nan: 

Mereldeth, Jessica y Nyshell y famia 

Hectory Markyfamia 

Gilbert, Gillaine y Ghislaine y famia 

Kenduard 

Georginoy Nikita 

San Jay, Joseann y Karol y famia 

Aideliney Osmar 

Edylianne y Nelgin y famia 

Prima(o)nan, comer- y compernan, ihanan, amigo(a)nan, 
conocirnan, su bon bisiñanan y ex-coleganan di Casino. 

Demas famianan: Curie, Ras, Kock, Loefstop, Mendoza, 
Aragon Rios, Henriquez, Molina, Gumbs, Nicasia, Gonzalez, 
Winterdaal, Alzate Restrepo, de Cuba, Albertsz, van der 
Linden, Lopez, Jansen, van der Biezen, famianan na Hulanda, 
Corsowy Merca. 

Ta invita pa asisti na e acto di entiero cu lo tuma lugar 
diasabra 19 oktober 2019 for di 2'or pa 4'or na misa 
Inmaculada Concepcion na Sta. Cruz despues pa santana 
Catholico di Sta. Cruz. 

Disculpa si den nos tristesa nos por a lubida algun familiar. 

"Señor ta mi wardador, mi'n tin falta di nada 
Den cunucu di yerba berde e ta ponemisosega. 
Eta hibaminaawatrankil, 

Pa mi bolbehañaforsa". 

Salmo: 23 

Cu inmenso tristeza, peroconforme cu Papa Dios 
suboluntadnos ta anunciafayecimento di nos casa, 
mama, wela, y rumanstima: 



Juanita Jacintha Kip-de Mey 

*27-12-1943 - 115-10-2019 

Na nomber di: 

Sucasa: HubertKip 

Suyiunan: Hubert Kip y LuvyCicilia 

Patrick Kip y Erika Perregil 
Sunieto(a)nan: Dayza, Reevan y Jayvan Kip 

lan Kip 

Rumannan: 

Ricardo (Rufo) de Mey y HenitaFarro 
llogia de Mey y BebeCroes 
Toribio de Mey y Rina Koolman 
Frans de Mey y Aceneida Gomez 
Mario de Mey y Nelly Boekhoudt 
t Ronnie de Mey 
Casimiro de Mey y Alcira de Cuba 
Enilda de Mey y Rosendo Koolman 
Marciano de Mey y Nelia Gomez 

Sobrina y sobrinonan, primo y primanan. 

Ihanan: llonka de Mey y Stephen Koolman 

Su primastima: Sisi 

Amiganan: Ana Louisa, Madel, Juliette y Rosy 

Full efamia diTaoistTai Chi Society Aruba 

y demasfamia: de Mey, Kip, Cicilia, Perregil, Farro, 
Croes, Koolman, Boekhoudt, de Cuba, Erasmus, 
Thijsen, Henriquez, Yarzagaray, Camacho, Bermudez, 
Lampkin y Beuker 

Ta invitademasfamia, amistades y conocirnan pa 
asistinaacto di entiero y despedida cual lo tumalugar- 
diasabra 19 oktober 2019, di 9or pa 11 or di maintana 
Aurora Funeral Home y despuessaliendopa Santana 
CatoliconaSavaneta. 

Oportunidad pa condoleer ta diabierna 18 oktober 
2019 di 7'or pa 9 7 or di anochina Aurora Funeral Home. 

Si encaso cu den nos tristeza nos por a lubidaalgun 
persona of famia, nos ta pidinos mas sincerodisculpa. 

Nos ta pididespensa cu despues di entieronos no ta 
ricibibishita di condolencia. 


Despues di 30 aña operando na Corsou 

Ki Refineria Isla ta haci pa 
cumpli cu su trahadonan 



WILLEMSTAD. Fraccion di MAN a tuma nota cu Refineria di Cor- 
sou (RDK) hunto cu Project Management Organization (PMO) ta ne- 
goshando cu e grupo Klesch cu actualmente ta e grupo preferencial pa 
bira e esun cu lo bay opera nos refineria. 

Tambe nan a tuma nota cu e grupo Klesch lo tey den e siman di 14 di 
october 2019 na Corsou pa por continua cu nan “due diligence”. 
Esakinan sigur ta pasonan sumamente importante pa por yega na 
un operador pa nos Refineria despues di 31 december 2019 mirando 
e situacion cu pais ta pasando aden. Cu esaki MAN ta conclui cu ac- 
tualmente Refineria Isla (PDVSA) lo no ta e grupo di preferencia pa 
opera nos Refineria. 


Ladron di auto aresta y e encarsela 

WILLEMSTAD. Diaranson 16 di october alrededor di 14.12or, polis 
a detene un homber sospechoso nase na Corsou di 17 aña di edad, 
relaciona cu un caso di ladronicia di auto cu a tuma luga 11 di october 
2019, den area di Julianadorp. 

E detencion y confiscacion di e auto a tuma luga na Rancho. 

A presenta e sospechoso dilanti un Fiscal Auxiliar cu a ordena su en- 
carselacion pendiente di mas investigacion. 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 



LiKe nos riba facebooK 

Keda “up to date” lj liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 





















